
TRANSLITERASIDARIARAB ATAU JAWIKE RUMI 


Untuk memudahkan membaca buku Ayyuhal Walad ini 
maka di bawah ini dibuat transliterasi dari tulisan Arab 
kepada tulisan Rumi, kerana mungkin ada perbezaan dengan 
kaedah transliterasi lain. 


V = b 

O = t 

& = ts 

C = j 

c = h 

£ = kh 

J = d 

j = dz 

J = r 


J* = th 

-k = zh 

t = ' 

i = gh 
J = f 
(3 = q 
iJ = k 
J = 1 

^ = m 

0 = n 


j = z 

= S 

= sy 
j^ = sh 
j^ = dh 


J = w 

■® = h 

& = k 

= y 

MUQADDIMAH PENTERJEMAH 


AJiit 

\ 

^lpj ^*>UJ|j 9^>L/2ilj . (jd.lsdl dh 

dJT 


Alhamdulillah dipanjatkan setinggi-tinggi syukur ke 
hadhrat Allah taala yang telah memudahkan hamba yang 
dhaif ini menyelesaikan terjemahan kitab “Ayyuhal-Walad” 
karangan Imam al-Ghazali rahimahullahu taala yang 
dinamakan teijemahannya dengan lafazh “WAHAI 
ANAKKU YANG TERCINTA ! ”. 

Sebenamya terjemahan ini bukanlah dirancang lebih awal, 
tetapi ia teijadi daripada beberapa keadaan yang sangat 
mendesak sekali. 

Begini ceritanya. Pada 19hb Jumadilakhir 1417H bersamaan 
dengan tanggal lhb Nopember 1996M penteijemah telah 
diundang menghadiri Seminar yang ketigabelas yang 
diselenggarakan oleh CLjIj (Liga Sastera 

Islam Sedunia) yang diketuai oleh gum kita yang mulia 
Samahatus-Syaikh Maulana Abu al-Hasan Ali al-Hasani an- 
Nadwi (wafat 1999) rahimahullahu taala yang diadakan di 
Madrasah Darul-Ulum Sabilus-Salam, Heyderabad, India 
dengan judul Jicl>dlj LL^jll (Sastera Wasiat dan 

Mau'izhah). 

Dan oleh kerana kesibukkan yang sangat banyak 
penteijemah tidak sempat menyiapkan kertas kerja yang 
diharapkan walaupun telah ada satu niat untuk menulis 
kertas kerja yang beijudul: 

-d y (Jl*j Aiil -iapljil '-r 1 - 5 ' " 

Ertinya: Sastera mau'izhah/nasihat Imam al-Ghazali 
rahimahullahu taala berdasarkan kepada kitab beliau yang 
berjudul “Ayyuhal-Walad” (Wahai anakku yang tercinta)”. 

Dan oleh kerana ada niat untuk menulis kertas kerja itu 
maka penteijemah pun membawa kitab “Ayyuhal-Walad” 
tersebut sebagai bahan rujukan dalam peijalanan ke 
Heyderabad, India. 

Dan disebabkan desakan daripada pihak penganjur maka 
alhamdulillah kertas keija yang diniatkan itu dapat 
diselesaikan dan dibentangkan dalam Seminar tersebut. 

Ketika kertas keija itu dibentangkan, nampak jelas kesan 
dan respon yang sangat baik di kalangan para peserta 
Seminar, maka terlintaslah di hati penterjemah untuk 
menteijemahkan kitab ini supaya isi dan kandungannya 
dapat diketahui dan dibicarakan dalam bentuk yang lebih 
luas lagi. 

Alhamdulillah teijemahan kitab “Ayyuhal-Walad” ini dapat 
dimulakan di dalam kereta api yang bemama “Hadhrat 
Nizamuddin” yang membawa penteijemah daripada 
Heyderabad, Deccan ke kota Lucknow, Uttar Pradesh pada 
malam Isnin 21 Jumadilakhir 1417H bersamaan dengan 3 
Nopember 1996M. Selain daripada di dalam kereta api, 
teijemahan ini sempat juga ditulis di Varanasi, di Lucknow 
dan di Delhi. Dan alhamdulillah dapat diselesaikan di dalam 

“Jamak Masjid” (Masjid Jami') Delhi yang bersejarah itu 
pada pagi hari Senin 29 Jumadil-akhir 1417H bersamaan 
dengan 11 Nopember 1996M,jam 10 pagi. 

Kitab “Ayyuhal-Walad” atau juga diberi nama kSUjll 
(Ar-Risalah Al-Waladiyyah) adalah ditulis oleh Imam al- 
Ghazali rahimahullahu taala di dalam bahasa Parsi, 
kemudian kitab ini diteijemahkan ke dalam bahasa Arab 
oleh sebahagian ulama dan dinamakan dengan nama yang 
kita sebutkan tadi. 

Kitab “Ayyuhal-Walad” ini ditulis oleh Imam al-Ghazali 
rahimahullahu taala sebagai jawaban kepada sepucuk surat 
yang dikirim oleh seorang murid beliau yang sangat 
mencintainya. Dimana di dalam surat itu murid beliau 
meminta agar Imam al-Ghazali rahimahullahu taala sudi 
menulis sepucuk surat yang merupakan suatu nasihat yang 
ditujukan kepadanya secara khusus, walaupun ia yaqin 
bahawa isi dan kandugan surat tersebut telah ada termaktub 
di dalam kitab-kitab karangan Imam al-Ghazali 
rahimahullahu taala. 

Lalu Imam al-Ghazali rahimahullahu taala dengan murah 
hati menjawab surat anak muridnya tadi dan memberikan 
kepadanya beberapa nasihat yang sangat mahal harganya. 

Apabila kita cuba meneliti kandugan surat Imam al-Ghazali 
rahimahullahu taala ini, maka kita akan mendapati bahawa 
beliau sangat ikhlas sekali dalam memberikan nasihatnya 
dan di celah-celah ungkapan beliau kelihatan kehebatan 
Imam al-Ghazali rahimahullahu taala dalam 
menggambarkan tipuan dunia dan kekalnya negeri akhirat, 
dan betapa perlunya kita kepada iman dan amal saleh dan 
kejemihan jiwa. Kita juga melihat kasih sayang Imam al- 
Ghazali rahimahullahu taala terhadap muridnya lalu beliau 

membawakan nasihat ini dalam bahasa yang halus yang 
menyentuh hati nurani, terkadang dapat mengalirkan air 
mata dan memberikan kesan yang sangat mendalam sekali 
ke dalam hati kita sehingga membawa kepada kesuatu 
perubahan dalam kehidupan. 

Dengan demikian maka terhimpunlah di dalam nasihat 
Imam al-Ghazali rahimahullahu taala ini antara keindahan 
ikhlas dan keindahan bahasa, lalu kalimat-kalimat yang 
keluar daripada hati yang ikhlas tadi akan masuk ke dalam 
lubuk hati yang paling dalam pula dan benar-benar 
memberikan kesan yang sangat ketara sekali. Maka 
berhimpunlah nilai kebenaran dengan nilai keindahan. Dan 
inilah nilai sastera yang sebenamya, iaitu ikhlas, indah, 
benar dan berkesan. 

Kemudian daripada itu, walaupun surat ini pada asalnya 
ditujukan oleh Imam al-Ghazali rahimahullahu taala khusus 
kepada anak muridnya yang tertentu, namun isi dan 
kandungannya adalah sangat diperlukan oleh semua lapisan 
masyarakat, tua atau muda, guru atau murid, kerana nasihat 
yang ditulis oleh Imam al-Ghazali rahimahullahu taala ini 
sangat penting bagi mereka yang mau memantapkan cita- 
cita dalam usaha yang berterusan untuk mencapai 
kebahagiaan di dunia dan di akhirat kelak. 

Semoga terjemahan ini diberi berkat oleh Allah taala dan 
dijadikan satu amal saleh bagi penteijemahnya dan juga bagi 
para pembacanya, amien. 


aJ I ^ 

Hamba yang sangat berhajat kepada ampunan Tuhannya, 


Ahmad Fah mi Zamzam 

Jamak Masjid, Delhi, India 
29 Jumadil-Akhir 1417H 

bersamaan dengan 11 Nopember 1996M. Jam 10.00 pagi. 

“Sungguh banyak kurniaan Tuhan untuk manusia, tapi 
tiada kurnia setanding kesuksesan anak-anak” 



L^-jI 


AYYUHAL-WALAD 

(WAHAI ANAKKU YANG TERCINTA) 



Ayyuhal-Walad (Wahai Anakku Yang Tercinta) 

(V—J 


MU Q ADDIM AH 


Berkata Al-Imam Hujjatul-Islam Abu Hamid Muhammad 
Bin Muhammad Bin Muhammad al-Ghazali at-Thusi 
rahimahulla.hu taala: 


Wahai anakku yang tercinta dan kekasih yang mulia! 
Semoga Allah taala memanjangkan umurmu dalam berbuat 
taat kepada-Nya dan semoga Allah taala memudahkan 
bagimu untuk mengikuti jalan para kekasihnya: 

Ketahuilah olehmu bahawasanya apa jua cabang nasihat itu 
maka adalah berasal daripada sumber kenabian (Maksudnya 
dari al-Quran atau Hadis Rasulullah shallallahu 'alaihi 
wasallam. Oleh kerana itu apabila telah sampai kepadamu 
suatu nasihat yang berasal daripada sumber ini maka apa 
perlunya lagi engkau kepada nasihat saya. Dan apabila 
masih belum sampai kepadamu suatu nasihat daripada 
sumber ini maka sebenamya ilmu-ilmu apa yang telah 
engkau pelajari selama ini. 

WAKTU ITU IALAH KEHIDUPAN 


Wahai anakku yang tercinta ! 

Sebahagian daripada nasihat yang telah diberikan oleh 
Rasulullah shallallahu 'alaihi wasallam kepada umatnya 
ialah sabda Baginda yang berbunyi: 


\%j*\ Uj Jj*l\ jP 4ill Jp\"j^\ 

4llp JjlaJ 5! 4J U dj& ja ipLU 


jj «j-i aj^ 44^ <14i • 





Ertinya: “Adalah dikira sebagai tanda berpalingnya Allah 
taala daripada seseorang hamba apabila ia selalu 
mengerjakan perkara yang tidak berfaedah. Dan seandainya 
ada satu saat sahaja daripada umumya yang telah 
digunakannya pada barang yang bukan mempakan tujuan 
hidupnya (iaitu untuk beribadah kepada Allah taala) maka 
layaklah bahawa akan panjang penyesalannya (pada hari 
kiamat nanti). Dan siapa yang umumya lebih daripada 
empatpuluh tahun sedangkan kebaikannya masih belum 
dapat melebihi kejahatannya maka layaklah ia 
mempersiapkan dirinya untuk memasuki api neraka”. 


Sebenamya sekadar ini sudah cukup untuk menjadi nasihat 
kepada semua orang yang berilmu. 

J\Tcu)iftat JCedua 

BAGAIMANA SEPATUTNYA KITA MENERIMA 
NASIHAT 


Wahai anakku yang tercinta! 

Memberi nasihat itu sebenamya mudah sahaja, yang berat 
ialah menerima isi nasihat tersebut kerana setiap nasihat itu 
dirasakan tersangat pahit bagi siapa yang selalu mengikuti 
kehendak nafsunya. Nafsu sangat mencintai perkara-perkara 
yang dilarang, apatah lagi bagi orang yang mencari ilmu 
yang resmi (maksudnya mencari ilmu supaya dapat jadi 
pegawai atau mendapat suatu gelaran resmi) dan sentiasa 
sibuk untuk menonjolkan kehebatan diri dan menghim- 
punkan kesenangan dunia kerana orang yang seperti ini 
selalu menganggap bahawa hanya dengan sekadar 
memperolehi ilmu itu sudah cukup menjadi sebab 
keselamatannya dan sebab kebahagiannya dan ia tidak perlu 
beramal dengan ilmu-ilmu yang telah dipelajarinya. Orang 
yang seperti ini sebenamya telah terpengamh dengan i tikad 
dan aliran pemikiran ahli falsafah. Subhanallah, alangkah 
kelirunya pemikiran yang seperti ini. Bukankah ia telah 
mengetahui bahawasanya seseorang itu apabila telah dapat 
menghasilkan ilmu kemudian ia tidak beramal dengan ilmu 
yang telah diketahuinya itu, nanti pada hari kiamat ia akan 
disoal dengan soalan yang lebih berat daripada soalan yang 
dikemukakan kepada orang yang tidak mengetahui apa-apa, 
seperti apa yang telah disebutkan dalam hadis Rasulullah 
shallallahu 'alaihi wasallam: 

"‘uJaj IjIAp ^uJI -Li'" 

AjIjj 


Ertinya: “Orang yang paling pedih seksaannya pada hari 
kiamat nanti ialah seorang alim yang tidak memberi manfaat 
akan dia oleh Allah taala dengan ilmunya”. 

Dan diriwayatkan daripada Imam Junaid Al-Baghdadi 
(wafat 297H) rahimahullahu taala bahawa ada seorang yang 
telah bermimpi bertemu dengan beliau di waktu tidur setelah 
kematian beliau. Lalu orang itu bertanya kepada Imam 
Junaid Al-Baghdadi dengan katanya: Apa kabar engkau 
wahai Abul-Qasim? (Junaid Al-Baghdadi). Lalu Tmam 
Junaid Al-Baghdadi menjawab: Sebenamya telah hilang 
segala ilmu-ilmu yang zahir, bahkan juga telah hilang ilmu- 
ilmu yang batin, dan sudah tidak ada lagi yang bermanfaat 
kecuali hanya beberapa rakaat yang sempat kami lakukan di 
tengah malam. 

JVaaifiat JCetiga 

ILMUITU TIDAK BERMANFAAT 
KECUALI BILA SUDAH DIAMALKAN 


Wahai anakku yang tercinta! 

Janganlah engkau jadi orang yang mutlis (bankrap) pada 
amalnya dan janganlah engkau jadikan dirimu itu kosong 
daripada perkara yang beriaedah, dan yakinlah bahawasanya 
semata-mata ilmu itu belum dapat menjamin keselamatanmu 
di akhirat kelak. 

Umpamanya kalau seseorang ada memiliki sepuluh bilah 
pedang yang sangat tajam dan juga bermacam-macam 
senjata yang lain lagi dan dia pula adalah seorang yang 
berani dan sangat pandai dalam peperangan, lalu datang 
seekor singa yang garang dan terus menyerangnya. Maka 
apa pendapatmu, apakah semata-mata memiliki segala 
senjata tadi tanpa menggunakannya sudah cukup untuk 
menangkis serangan singa itu? Sudah tentu tidak. Segala 
senjata itu baru bermanfaat apabila ianya digunakan oleh 
tuan yang memiliki senjata itu. Maka begitulah keadaan 
seseorang yang telah mengetahui ratusan ribu masalah ilmu, 
tetapi ia tidak beramal dengannya. Maka segala ilmunya 
tidak akan bermanfaat kecuali setelah diamalkan. Sama pula 
keadaannya dengan seseorang yang diserang sakit demam 
panas dan sakit kuning, yang biasanya ia dinasihatkan 

meminum ubat sakanjabin dan kasykab 1 maka tidak akan 
hasil sembuhnya kecuali dengan meminum ubat tersebut. 

Dalam hal ini disebutkan suatu syair dalam bahasa Parsi: 
ljJI-LJl. ts*-* J ts* 

Ertinya: Seandainya engkau menimbang dua ribu kati 2 arak 
maka engkau tidak akan mabuk sehingga bila engkau 
meminumnya. 

Maka jika engkau belajar ilmu seratus tahun lamanya dan 
engkau menghimpunkan seribu buah kitab, engkau masih 
belum layak mendapat rahmat Allah taala kecuali dengan 
mengamalkan ilmu-ilmu itu. 


Allah taala telah berfirman : 


(Surah an-Najm ayat 39) 

Maksudnya: “Dan sesungguhnya manusia itu tidak akan 
mendapat sesuatu kecuali apa yang diusahakannya”. 

Dan EirmanNya lagi: 


(Surah al-Kahfi ayat 110) 


Sejenis ubat-ubatan yang merupakan campuran dari cuka dan madu 
atau apa jua yang manis dicampur dengan yang masam. 

2 Satu kati sama dengan 600 gram. 

Maksudnya: “Maka siapa yang mengharap akan bertemu 
Tuhannya maka hendaklah ia beramal akan amalan yang 
saleh”. 

Dan ArmanNya lagi: 

Uj f.\yr" 

(Surah at-Taubah: ayat 82 ) 

Maksudnya: “Balasan yang diberikan kepada mereka itu 
adalah sebagai balasan bagi amal yang telah mereka 
lakukan”. 


Dan TirmanNya lagi: 


j*fiy&\ CCJlS” cJtUaJl \jLfij \jla\e. jj^\ 


■ "yj?- \J&* bj&i ‘ 

(Surah Al-Kahfi, ayat 107-108) 


1. WA 


Maksudnya: “Sesungguhnya orang-orang yang beriman dan 
beramal saleh adalah Syurga Jannatul-Firdaus itu sebagai 
tempat tinggal mereka. Mereka kekal di dalamnya dan 
mereka sudah tidak mau lagi mencari tempat yang lain 
daripadanya sebagai gantinya”. 


Dan firman-Nya lagi: 


."1*4^ SU* ja\'v Cj\J ‘ji H\" 


(Surah Al-Furqaan, ayat 70) 




8 


Ayyuhal-Walad (Wahai Anakku Yang Tercinta, 


Maksudnya: Kecuali (Ertinya tidak masuk neraka) orang 
yang bertaubat dan beriman serta beramal dengan amal yang 


saleh”. 


Dan apakah yang engkau kata berkenaan dengan hadis ini 
apabila engkau tidak beramal dengan ilmu-ilmu engkau. 

Hadis itu ialah : 


ilui &\ H\ aij H $ J p 

Jj-°3 


Maksudnya: “Islam itu diasaskan atas lima perkara: 
Penyaksian bahawa tidak ada Tuhan kecuali hanya Allah 
dan bahawa Muhammad itu Rasulullah, mendirikan 
sembahyang mengeluarkan zakat, berpuasa di bulan 
Ramadhan, mengeijakan haji ke Baitullah bagi mereka yang 
mampu pergi kesana”. 


Maka Iman itu ialah perkataan dengan lidah, membenarkan 
dengan hati dan beramal dengan anggota. 


Dan dalil yang menuntut kita supaya beramal itu sangat 
banyak sekali sehingga tidak dapat dihitung banyaknya. Dan 
walaupun seseorang hamba itu masuk Syurga hanya dengan 
rahmat dan kemurahan Allah Taala, namun rahmat dan 
kemurahanNya itu hanya didapatkan setelah seseorang 
hamba itu mempersiapkan diri dengan ketaatan dan ibadah, 
kerana rahmat Allah taala itu dekat kepada hamba- 
hambaNya yang berbuat baik. 

Seandainya ada orang yang berkata: Masuk Syurga itu 
hanya dengan semata-mata beriman, maka kami menjawab: 
Memang betul begitu, tetapi bilakah seseorang itu dapat 
sampai kesana (masuk syurga) dengan selamat dan berapa 
banyakkah halangan dan dugaan yang besar-besar yang 
mesti dilaluinya sebelum sampai kesana. Maka dugaan 
pertama yang mesti dilaluinya ialah dugaan iman itu sendiri, 
apakah ia pasti selamat daripada tercabut sehingga ke akhir 
hayatnya? Dan apabila ia telah mati dalam keadaan beriman 
maka apakah telah pasti pula bahawa dia tidak mutlis atau 
rugi? 

Berkata Al-Imam Hasan al-Bashri (wafat 110H) 
rahimahullahu taala : “Allah taala berfirman kepada hamba- 
hambaNya pada hari kiamat nanti: Masuklah kamu ke dalam 
Syurga dengan rahmatKu, dan tentukanlah kedudukkan 
kamu masing-masing di dalamnya mengikut amalan kamu”. 

Ayyuhal-Walad (Wahai Anakku Yang Tercinta) 


J\fadihat JCeempat 

KADAR BALASAN MENGIKUT KADAR AMALAN 


Wahai anakku yang tercinta! 

Selama mana engkau tidak beramal maka selama itulah 
engkau tidak mendapatkan pahala. 

Diriwayatkan bahawa ada seorang lelaki dari kalangan Bani 
lsrael yang telah beribadah selama 70 tahun lamanya, lalu 
Allah taala mau menunjukkan keadaannya ini kepada para 
malaikat maka Allah taala mengutus kepadanya seorang 
malaikat yang memberitahu bahawa walaupun ia telah 
beribadah 70 tahun lamanya namun ia masih belum layak 
untuk masuk ke dalam Syurga. 

Apabila malaikat ini telah memberitahu hal ini kepadanya 
lalu ia berkata: Itu bukan urusanku, Aku diciptakan untuk 
beribadah kepada Allah taala, maka itulah kerja yang mesti 
aku lakukan. Apabila malaikat itu kembali kepada Allah lalu 
ia berkata: Wahai Tuhanku! Sesungguhnya Engkau Maha 
mengetahui dengan apa yang telah diperkatakannya. Lalu 
Allah taala bertirman: Apabila hambaKu itu tidak berpaling 
daripada beribadah akan Daku maka Aku membalasnya 
dengan kemurahanKu. Aku juga tidak akan berpaling 
daripadanya. Wahai para malaikatKu bersaksilah kamu 
semua bahawa Aku telah mengampuni akan segala dosanya. 


_ Ayyuhal-Walad (Wahai Anakku Yang Tercinta) _j_l 

Dan telah bersabda Rasulullah Shallallahu 'alaihi wasallam: 


»1 i 0 o* 

* 


Ertinya: “Hitunglah dirimu sebelum kamu dihitung, dan 
timbanglah amalanmu sebelum kamu ditimbang”. 

Dan berkata Saidina Ali radhiyalla.hu anhu: 


J •Ki J' dr®3 J-^sj 

J-jaj 


Ertinya: “Siapa yang menyangka bahawa tanpa usaha ia 
akan dapat masuk ke dalam Syurga maka orang itu hanya 
berangan-angan sahaja. Dan siapa yang menyangka bahawa 
hanya dengan usaha sahaja ia akan masuk ke dalam Syurga 
maka orang itu telah merasa kaya daripada rahmat Allah 
taala”. 


Dan berkata Imam Hasan al-Basri (wafat 110H) 
rahimahullahu taala: “Mencari Syurga tanpa amalan adalah 
satu dosa daripada segala dosa”. Dan beliau berkata lagi: 
“Tanda faham hakikat ilmu itu ialah meninggalkan 
memperhatikan kepada pahala amalan bukan meninggalkan 
beramal”. 


Dan sabda Rasulullah Shallallahu 'alaihi wasallam: 

Ayyuhal-Walad (Wahai Anakku Yang Tercinta, 


."<^uV Jui iil Jp J*ij Olji 


Ertinya: “Orang yang bijak itu ialah orang yang sentiasa 
menghitung dirinya dan beramal untuk kehidupan sesudah 
matinya. Dan orang yang bodoh itu ialah orang yang selalu 
memperturutkan kehendak hawa nafsunya dan hanya 
banyak berangan-angan untuk mendapat kemurahan Allah 
taala” 


Ay>yuha!-Walad (Wahai Anakku Yang Tercinta) 

Afcu>ifiat JCeCima 

IKHLASHKAN NIATMU 


Wahai anakku yang tercinta ! 

Berapa banyakkah daripada malam-malam yang telah 
engkau penuhkan dengan beijaga untuk belajar dan 
memutalaah kitab. Dan berapa lama engkau telah menahan 
tidur ke atas dirimu. Saya tidak pasti apakah niat yang 
mendorong engkau berbuat demikian. Maka apakah hanya 
semata-mata mencari keuntungan dunia dan 
menghimpunkan segala mata bendanya dan mencapai akan 
kedudukkan yang tinggi serta berbangga dengan 
kehebatanmu di hadapan kawan-kawan. Jikalau ini niatmu 
maka engkau akan rugi serugi-ruginya. Tetapi jika niatmu di 
dalam segala usahamu itu untuk menghidupkan syariat Nabi 
Muhammad shallallahu 'alaihi wasallam dan memperbaiki 
akhlakmu serta memecahkan keinginan nafsumu yang selalu 
menyuruh untuk berbuat jahat maka untunglah engkau 
seribu untung. Sungguh benar seorang ahli syair yang 
berkata : 


jji jS! ii ji- 


Ertinya: “Berjaga malam kalau bukan kerana zatMu adalah 
sia-sia. Dan menangis kalau bukan kerana kehilanganMu 
adalah tidak berguna”. 

Ayyuhal-Walad (Wahai Anakku Yang Tercinta) 


A cii ihat JCeenam 
HAKIKAT HIDUP, CINTA DAN AMAL 


Wahai anakku yang tercinta ! 

Hiduplah engkau sesuka-suka hatimu kerana engkau pasti 
akan mati. Dan cintailah apa sahaja yang engkau kehendaki 
kerana engkau pasti akan berpisah dengannya. Dan buatlah 
apa sahaja yang engkau kehendaki kerana engkau pasti akan 
dibalas mengikut amal perbuatanmu. 



Ayyuhal-Walad (Wahai Anakku Yang Tercinta) 

JVaiifiat JietujuA 

DAHULUKAN BELAJAR ILMU 
YANG FARDHU 'AIN 


Wahai anakku yang tercinta ! 

Apakah hasil yang akan engkau perolehi daripada 
menghabiskan waktu untuk belajar ilmu perbahasan, ilmu 
kalam (ilmu tauhid yang dalam-dalam) dan ilmu khilaf 
(ilmu perbahasan khilafiah) dan ilmu at-Tibb (ilmu 
perubatan) dan ilmu yang berkenaan dengan himpunan Syair 
Arab dan ilmu peredaran bintang, dan ilmu yang berkenaan 
dengan timbangan Syair Arab, dan ilmu yang berkenaan 
dengan qaidah bahasa Arab, selain daripada menyia-nyiakan 
umur dengan menyalahi perintah Allah Yang Maha Besar 3 . 
Sesungguhnya aku telah melihat di dalam Injil Nabi Isa 
alaihis-salam ada disebutkan: 

“Mulai seorang mayyat itu diletakkan di atas kerandanya 
sampai ia diletakkan di dalam kubumya Allah taala telah 
bertanya kepadanya 40 soalan. Yang pertama sekali ialah: 
Wahai hambaKu! Kenapa engkau sentiasa sepanjang tahun 
memperhatikan kebersihan tempat pandangan manusia 
kepadamu (iaitu anggota zahirmu) tetapi engkau tidak peduli 
kepada tempat pandanganKu (hati engkau) walaupun hanya 
satu detik. 


3 Maksudnya: Janganlah engkau beriebih-lebihan dalam mempelajari 
masalah yang halus-halus pada ilmu-ilmu tadi sehingga engkau tidak 
mempunyai waktu yang cukup imtuk belajar ilmu yang fardhu 'ain. 

Ayyuhal-Walad (Wahai Anakku Yang Tercinta) 


Dan setiap hari Allah taala memandang ke dalam hatimu 
lalu Dia berfirman: Kenapa engkau hanya memberikan 
perhatian kepada yang lain daripadaKu, sedangkan engkau 
dikelilingi dengan ihsanKu. Apakah engkau sebenamya tuli 
dan tidak dapat mendengar lagi”. 



Ayyuhal-Walad (Wahai Anakku Yang Tercinta) 

A atihat JCeCapan 

ILMU TANPA AMALAN IALAH GILA 


Wahai anakku yang tercinta ! 

Ilmu tanpa amalan ialah gila dan amal tanpa ilmu pula 
adalah sia-sia. Dan ketahuilah bahawasanya ilmu semata- 
mata masih belum dapat menjauhkan engkau daripada 
perbuatan maksiat dan belum mampu mendorong engkau 
berbuat taat dan tidak akan dapat menjauhkan engkau pada 
hari kiamat daripada api neraka. Dan apabila engkau tidak 
beramal dengan ilmu yang ada pada dirimu dan engkau 
tidak membuat pembetulan terhadap segala kesalahan yang 
engkau lakukan pada masa yang lalu, kelak engkau akan 
berkata pada hari kiamat (atau di dalam kubur) nanti: 


,"L?slU JyoJu Llwj UJlsM Luj 

(Surah As-Sajdah ayat 12) 


Maksudnya: “(Wahai Tuhanku ) kembalikan aku ke dunia 
untuk aku dapat beramal saleh”. 


Lalu dikatakan kepada engkau : 

"Wahai si bodoh kenapa engkau hendak kembali kesana, 
sedangkan engkau baharu sahaja datang dari sana”. 

Ayyuhal-Walad (Wahai Anakku Yang Tercinta) 


JVaaifiat JCedem&iian 

TINGGIKAN CITA-CITAMU 
DAN LAWANLAH NAFSUMU DAN BUATLAH 
BEKALAN AKHIRAT 


Wahai anakku yang tercinta ! 

Jadikanlah cita-citamu itu dalam meninggikan ruhaniyahmu. 
Dan jadikanlah segala kegagalan itu berada pada pihak hawa 
nafsumu. Dan jadikanlah kematian itu hanya pada badanmu 
kerana tempat tinggalmu ialah liang kubur, dan penghuni 
kubur sentiasa menanti kedatanganmu pada setiap masa, 
maka jangan sekali-sekali engkau datang kesana tanpa 
bekalan. 

Dan berkata Saidina Abu Bakar As-Shiddiq radhiyallahu 
anhu: 


"Badan kita itu tidak ubahnya laksanakan sangkar burung 
ataupun kandang binatang, maka tikirkanlah baik-baik untuk 
dirimu dan tentukanlah bagi dirimu yang mana satu di antara 
dua perumpamaan ini”. 

"Jikalau engkau laksanakan burung yang terbang tinggi 
maka ia akan terbang dengan riang gembira apabila 
mendengar seruan: 


■"K& 4*0 Jl uR5|" 


(Surah Al-Fajr, ayat 28) 



Ayyuhal-Walad (Wahai Anakku Yang Tercinta) 

Maksudnya: “Kembalilah kepada Tuhanmu dalam keadaan 
redha dan diredhai”. 

Engkau akan terus terbang tinggi sehingga engkau akan 
hinggap di puncak pohon-pohon Syurga yang tinggi. Ini 
seperti sabda Rasulullah shallallahu 'alaihi wasallam ketika 
Saad bin Muaz meninggal dunia: 


,-iUJ j Jii j, jii$i JSit* 


Ertinya: “Telah bergoncang Arasy Allah ketika kematian 
Saad bin Muaz (kerana kegembiraan menyambut 
kedatangan rohnya) “. 

Dan mudah-mudahan Allah melindungi engkau daripada 
menjadi laksanakan binatang temak seperti firman Allah 
taala: 


# e U3V^dkJjt" 

(Surah Al-A'raf, ayat 179) 


Maksudnya: “Mereka itu laksanakan binatang, bahkah lebih 
sesat lagi”. 


Maka tidak mustahil bahawa engkau berpindah dari alam 
dunia ini ke dalam jurang api neraka. 

Dan adalah diriwayatkan bahawa Al-hnam al-Hasan al- 
Bashri (wafat 110H) rahimahullahu taala diberikan kepada 
beliau segelas air sejuk lalu beliau memegang gelas tersebut 
dan terus sahaja beliau pengsan. Apabila beliau telah sedar 
lalu ada orang bertanya: Kenapa tadi engkau jatuh pengsan? 
Beliau menjawab tadi aku teringat angan-angan penghuni 
neraka, apabila nanti mereka berkata kepada penghuni 
Syurga: 

Ayyuhal-Walad (Wahai Anakku Yang Tercinta) 


."diii ^33 \Xa j! *ui« ^ Op ij^! 5!" 

(Surah Al-A'raf, ayat 50) 


Maksudnya: “Limpahkanlah kepada kami sebahagian 
daripada air yang ada pada kamu atau apa sahaja dari rezeki 
yang telah diberi oleh Allah taala kepada kamu”. 



Ayyuhal-Walad (Wahai Anakku Yang Tercinta) 

JVa&ihat JCeAepuCud 

BANGUNLAH BERIBADAH DIWAKTU MALAM 


Wahai anakku yang tercinta ! 

Seandainya ilmu semata-mata itu cukup bagi engkau dan 
tidak perlu kepada amalan maka tidak ada faedahnya seruan 
suci di tengah malam seperti yang disebutkan: “Adakah di 
sana orang yang meminta sesuatu? Adakah di sana orang 
yang meminta ampun? Adakah di sana orang yang 
bertaubat? 


Diriwayatkan bahawasanya sebahagian daripada sahabat 
radhiyallahu anhum ajmain menyebutkan tentang keindahan 
keperibadian Saidina Abdullah bin Umar radhiyallahu 
anhuma di sisi Rasulullah shallallahu 'alaihi wasallam, lalu 
Baginda bersabda: 




Ertinya: “Abdullah bin Umar itu sangat baik orangnya, 
apakan lagi kalau beliau bangun sembahyang di waktu 
malam”. 


Dan Rasulullah shallallahu 'alaihi wasallam pemah berkata 
kepada salah seorang sahabatnya: 

Ayyuhal-Walad (Wahai Anakku Yang Tercinta) 


8)2f u" 


Ertinya: “Wahai si fiilan! Janganlah engkau terlalu banyak 
tidur di waktu malam kerana terlalu banyak tidur di waktu 
malam itu menjadikan seseorang fakir di hadapan Allah 
pada hari kiamat nanti”. 


Wahai anakku yang tercinta ! 

Hendaklah engkau selalu mengingati firman Allah taala : 


:*i J3 m' 


(Surah Al-Isra, ayat 79) 


Maksudnya: “Dan hendaklah engkau bangun sembahyang 
tahajjud pada sebahagian daripada waktu malam”. 

Dan firman ini mengandungi makna suruhan. 


Dan tirmanNya lagi: 

(Surah al-Zhariyat, ayat 18) 

Maksudnya: “Dan di waktu sahur mereka sentiasa 
beristighfar akan Allah taala”. 

Dalam firman ini mengandungi makna Syukur. 

_ Ayyuhal-Walad (Wahai Anakku Yang Tercinta) 

Dan firmanNya lagi: 


» 

■ J 




(Surah Ali Imran, ayat 17 ) 



Maksudnya: “(Mereka yang beijaya itu ialah ) orang-orang 
yang selalu beristighfar di waktu sahur”. 

Dalam firman ini mengandungi makna peringatan. 


Dan telah bersabda Rasulullah shallallahu 'alaihi wasallam: 


C^JJl cdJjAb 4Ui Olj^l 

OTjiil ijlj 


Ertinya: “Ada tiga suara yang sangat dicintai oleh Allah 
taala, suara ayam jantan yang berkokok, suara orang 
membaca al-Quran dan suara orang yang beristighfar di 
waktu sahur”. 


Dan berkata Imam Sufian as-Tsauri (wafat 161H) 
radhiyallahu anhu : 

"Sesungguhnya Allah taala menciptakan satu angin yang 
berhembus di waktu sahur untuk membawa zikir dan 
istighfar kepada Tuhan Raja Yang Maha Perkasa”. 

Dan beliau berkata lagi: 

"Apabila bermula malam maka memanggillah suatu 
pemanggil daripada bawah Arasy: “Hendaklah para Abidin 
segera bangun”, maka mereka pun bangun dan terus 

Ayyuhal-Walad (Wahai Anakku Yang Tercinta) 


bersembahyang dengan sembahyang yang banyak. Dan 
apabila sudah berlalu separuh malam memanggil pula suatu 
pemanggil: “Hendaklah para Qanitin segera bangun, maka 
mereka pun bangun dan terus bersembahyang sehingga 
sampai ke waktu sahur. Dan apabila datang waktu sahur 
memanggil pula suatu pemanggil: “Hendaklah bangun orang 
yang mau beristighfar”, maka mereka pun bangun dan terus 
beristighfar. Dan apabila fajar sudah naik menyingsing 
maka memanggillah oleh suatu pemanggil: “Hendaklah 
bangun mereka yang lalai”. Lalu mereka pun bangun 
daripada tempat tidur mereka laksanakan orang mati yang 
dibangkitkan daripada kubur mereka. 

Wahai anakku yang tercinta ! 

Adalah diriwayatkan di dalam wasiat Luqman al-Hakim 
bagi anaknya, bahawa beliau berkata: 

"Wahai anakku yang tercinta! Janganlah sampai ayam 
jantan itu lebih bijak daripada engkau. Ia berkokok di waktu 
sahur, sedangkan engkau masih nyenyak tidur lagi”. 

Dan sungguh sangat indah sekali gubahan syair di bawah 
ini: 


LS^li JJ CJsA dij 

UJ iLilt’ 4U! C-4jj 

(SJ' J3h ja H LJ * t—Ph 


*Sesungguhnya memangil-mangil di kegelapan malam 
burung merpati yang bertengger di atas kayu. Ia terus sahaja 
menangis kerinduan, sedangkan aku mabuk dalam tidurku”. 



Ayyuhal-Walad (Wahai Anakku Yang Tercinta) 

*Bohong, sebenamya bohong aku, demi Tuhan yang 
memiliki Baitullah. Seandainya aku benar seorang yang 
asyik (rindu akan Allah taala) sudah tentu bumng-burung itu 
tidak akan mendahuluiku menangis. 

*Aku mengaku bahawa aku seorang pencinta yang 
bersangatan dahaga untuk bertemu kekasih, namun kenapa 
aku masih belum pandai menangis seperti menangisnya 
binatang-binatang itu”. 

Ayyuhal-Walad (WahaiAnakku Yang Tercinta) 


JVa&ihat 3\leaehelad 

IBADATMU HENDAKLAH MENGIKUTI 
ATURAN SYARIAT 


Wahai anakku yang tercinta ! 

Intisari segala ilmu itu ialah bahawa engkau mengetahui 
cara mengeijakan ketaatan dan cara beribadah akan Allah 
taala. 

Ketahuilah bahawasanya taat dan ibadah itu ialah mengikuti 
aturan Allah taala pada segala suruhan, larangan dan 
perbuatan. Segala apa yang engkau katakan dan segala apa 
yang engkau buat dan yang engkau tinggalkan hendaklah 
mengikuti peraturan syariat-Nya. Kalau tidak, maka ia akan 
menjadi dosa seperti halnya bila engkau berpuasa di hari 
raya dan di hari-hari tasyrik 4 maka engkau telah melakukan 
kemaksiatan. Begitu pula halnya seandainya engkau 
sembahyang memakai pakaian yang dicuri maka adalah juga 
berdosa walaupun pada zahimya engkau telah melakukan 
suatu bentuk ibadah. 

Wahai anakku yang tercinta ! 

Seyogianya perkataanmu dan perbuatanmu itu sesuai 
dengan peraturan syara' kerana ilmu dan amal yang tidak 
sesuai dengan peraturan syara' adalah sia-sia sahaja. Dan 
seyogianya bagimu bahawa engkau tidak tertipu dengan 


4 Hari kesebelas, duabelas dan tigabelas ZulHijjah. 



_ Ayyuhal-Walad (Wahai Anakku Yang Tercinta) _ 

perkataan yang aneh-aneh dan keterlanjuran perkataan ahli 
tasawuf, kerana jalan akhirat itu hanya dijalani dengan 
mujahadah (bersungguh-sungguh) melawan hawa nafsu dan 
memotongnya dengan pedang riyadhah (latihan) bukan 
dengan perkataan yang aneh-aneh dan ucapan-ucapan yang 
direka-reka sahaja. 

Dan ketahuilah bahawasanya lidah yang tidak dikawal itu 
dan hati yang tertutup dan dipenuhi dengan kelalain dan 
syahwat adalah merupakan tanda kecelakaan seseorang. Dan 
apabila engkau tidak melawan nafsumu dan tidak 
bermujahadah dengan benar maka sudah pasti hatimu tidak 
akan hidup dengan cahaya ma'rifat. 

Ayyuhal-Walad (Wahai Anakku Yang Tercinta) 


JVcv>ihat JCeduaheCad 

SETELAH MENGAMALKAN ILMU 
BARU ENGKAU MENGETAHUI HAKIKATNYA 


Wahai anakku yang tercinta ! 

Dan ketahuilah bahawasanya sebahagian daripada masalah 
yang engkau tanyakan kepadaku itu tidak dapat dijawab 
dengan tulisan ataupun perkataan, tetapi bila engkau telah 
sampai kepada hakikat halnya (iaitu setelah beramal 
dengannya) maka barulah engkau faham. Kalau engkau 
belum sampai kesana maka engkau belum mengetahuinya 
kerana masalah-masalah ini adalah masalah “dzauqiyyah” 
iaitu masalah yang tidak dapat difaham dengan sebenamya 
kecuali setelah dirasai oleh seseorang akan hakikatnya. 
Maka masalah-masalah yang seperti ini tidak dapat 
disifatkan dengan perkataan, tetapi mesti dengan dicuba dan 
dirasai, seperti manisnya sesuatu yang manis dan pahitnya 
sesuatu yang pahit, maka hal ini tidak dapat diketahui 
kecuali dengan dirasai. 

Seperti dihikayatkan bahawasanya ada seorang yang mati 
pucuk (u& ) menulis surat kepada kawannya dan meminta 
daripadanya untuk menerangkan kepadanya akan kelazatan 
jima' itu bagaimana? Lalu kawannya tadi menjawab: 
Sebenamya sebelum ini aku hanya tahu bahawa engkau 
dibalakan dengan penyakit mati pucuk sahaja, dan sekarang 
ini aku tahu bahawa engkau bukan hanya sekadar itu tetapi 
ditambah lagi dengan penyakit “bodoh” kerana kelazatan 
jima' itu hanya diketahui melalui rasa. Bila dicuba bam 

_ Ayyuhal-Walad (Wahai Anakku Yang Tercinta) 

diketahui. Jikalau engkau belum pemah mencobanya maka 
engkau sudah pasti tidak akan mengetahuinya. Hal ini tidak 
dapat diketahui dengan perkataan atau tulisan. 

Ayyuhal-Walad (Wahai Anakku Yang Tercinta) 


Madihat Jietigaĕdai 

EMPAT SIFAT KESEMPURNAAN 
BAGI ORANG YANG SALIK 
(Menjalani jaian akhirat) 


Wahai anakku yang tercinta ! 

Wajib ke atas orang yang Salikin (menjalani jalan akhirat) 
itu bahawa ia menyempumakan empat macam sifat-sifat. 

Pertama: 1'tikad yang benar yang tidak ada bid ah di 
dalamnya (maksudnya mengikuti akidah Ahlus-Sunnah Wal 
Jamaah). 


Kedua : Bertaubat dengan taubah Nasuha sehingga ia tidak 
akan kembali mengeijakan dosa yang pemah dilakukannya. 

Ketiga: Meminta halal daripada semua musuh (mahkluk) 
sehingga engkau tidak akan dituntut pada hari kiamat nanti. 

Keempat: Mempelajari ilmu-ilmu syari'at untuk engkau 
dapat menunaikan segala perintah Allah taala dan juga 
mempelajari ilmu-ilmu akhirat yang dapat menjamin 
keselamatanmu di akhirat nanti. 

JVai>ifiat JCeempaUkicw 

WASIAT IMAM ASY-SYIBLI 
rahimahulla.hu taala 


Wahai anakku yang tercinta ! 

Adalah dihikayatkan bahawa Imam Asy-Syibli (wafat 
334H) rahimahullahu taala telah berkhadam kepada empat 
ratus orang guru dan beliau juga berkata: “Aku telah 
membaca empat ribu buah hadis kemudian aku pilih 
daripada bilangan itu sebuah hadis yang benar-benar aku 
amalkan akan dia dan aku tinggalkan yang lain daripadanya 
kerana aku telah memperhatikan hadis yang aku pilih ini dan 
aku telah mendapati di dalamnya ada keselamatanku dan 
kesejahteraanku dan telah terkandung di dalamnya segala 
ilmu Awwalin (ilmu orang-orang yang dahulu) dan ilmu 
Akhirin (ilmu orang-orang yang kemudian). Maka aku 
merasa cukup dengan berpegang teguh dengannya. Hadis itu 
ialah sebuah Hadis yang diwasiatkan oleh Rasulullah 
shallallahu 'alaihi wasallam kepada salah seorang 
sahabatnya. Hadis itu berbunyi: 


jJJb, jJt h, iJdjtJ JiPI" 



Ertinya: “Beketjalah untuk duniamu sekadar mana engkau 
akan tinggal di dalamnya. Dan beramallah untuk akhiratmu 

sekadar mana engkau akan berada di sana. Dan beramallah 
kerana Allah taala sekadar mana engkau berhajat 
kepadaNya. Dan buatlah amalan yang akan memasukkan 
engkau ke dalam api neraka sekadar mana engkau sabar 
menahan seksaannya”. 

Wahai anakku yang tercinta ! 

Apabila engkau mengetahui hadis ini maka sebenamya 
engkau sudah tidak perlu lagi kepada ilmu yang banyak. 

A f ai ihat JCe£ima&e£a* 

LAPAN WASIAT IMAM HATIM AL-ASHAM 

rahimahullahu taala 


Wahai anakku yang tercinta ! 

Imam Hatim al-Asham (wafat 23 7H) rahimahuUa.hu taala 
pemah ditanya oleh gumnya Imam Syaqiq al-Balkhi (wafat 
194H) rahimahullahu taala : Engkau telah belajar 
daripadaku selama tiga puluh tahun lamanya. Maka apakah 
ilmu yang telah engkau dapatkan daripadaku? Hatim al- 
Asham rahimahullahu taala menjawab: Aku telah dapat 
menghasilkan lapan faedah daripada segala yang aku 
pelajari. Pada fikiranku lapan faedah ini sudah memadai 
untukku, kerana aku mengharapkan padanya keselamatan 
dan kesejahteraanku pada hari kiamat nanti. 

Lalu Imam Syaqiq berkata: Apa lapan faedah itu? Imam 
Hatim al-Asham menjawab: Lapan faedah itu ialah: 


Faedah Pertama: 

Sesungguhnya aku telah melihat kepada makhluk-makhluk 
yang ada di dunia ini lalu aku mendapati bahawa bagi setiap 
mahkluk ini mesti ada sesuatu yang dikasihinya dan 
diasyiqinya. Dan aku melihat pula bahawa ada sebahagian 
daripada sesuatu yang dikasihinya itu hanya menemani 
kekasihnya sehingga sampai ia sakit sahaja, dan ada pula 
yang sentiasa menemaninya sehingga ke dalam kubur. 
Manakala yang lainnya akan terus pulang dan tidak mau 

untuk bersama-sama dengan kekasihnya di dalam kubur. Ia 
akan membiarkan kekasihnya tinggal seorang diri di dalam 
kubur. Lalu aku terus berfikir, dan akhimya aku membuat 
kesimpulan bahawa sebaik-baik kekasih itu ialah kekasih 
yang setia yang mengiringi kekasihnya sampai ke dalam 
kubur dan menjadi penghibur dan teman yang setia. Dan 
tidak ada kekasih yang bersedia untuk berbuat demikian itu 
selain daripada amal saleh. Maka aku tems menjadikan 
amal saleh itu sebagai teman dan kekasihku, supaya ia dapat 
menerangi kuburku, dan menghibur hatiku dan sudah pasti 
ia tidak akan meninggalkan aku duduk bersendirian dalam 
kuburku. 


Faedah Kedua : 

Sesungguhnya aku melihat sekalian mahkluk ini sentiasa 
mengikuti kehendak nafsu mereka dan bersegera 
menunaikan apa jua kehendaknya. Lalu aku memikirkan 
firman Allah taala yang berbunyi: 








( Surah An-Nazi'at, ayat 40-41) 



Maksudnya: “Dan adapun orang yang takut akan berdiri di 
hadapan Tuhannya dan ia menahan nafsu daripada 
kehendaknya maka akan dijadikan baginya Syurga itu 
sebagai tempat tinggalnya”. 


Apabila aku memikirkan ayat ini maka timbullah satu 
keyakinan di dalam hatiku bahawa al-Quran itu adalah 
benar, dan nafsu itu mesti dimusuhi, lalu aku pun 
menjadikannya sebagai musuh, dan aku beijuang untuk 
menentangnya dan aku tidak memanjakannya sehingga ia 

tunduk kepadaku dan ia merasa puas hati dengan tugasnya 
untuk taat dan beribadah akan Allah taala. 


Faedah Ketiga : 

Sesungguhnya aku melihat setiap orang berusaha untuk 
menghimpunkan harta benda dunia ini sebanyak-banyaknya 
kemudian lalu ia menahannya dan tidak mau 
menyumbangkannya, lalu aku memikirkan akan firman 
Allah taala yang berbunyi: 


."JjU 4jh JU S> l «J jJllj 

(Surah An-Nahl, ayat 96) 


U" 


Maksudnya: “Apa yang ada di sisimu akan habis. Dan 
pahala yang ada di sisi Allah itu adalah kekal”. 


Lalu aku pun terus suka mengorbankan apa jua yang aku 
dapatkan daripada harta benda dunia, dan aku suka 
memberikannya di kalangan fakir dan miskin, supaya harta 
benda itu menjadi pahala yang tersimpan di sisi Allah taala. 


Faedah Keempat: 

Sesungguhnya aku melihat sebahagian daripada mahkluk ini 
ada yang menyangka bahawa kemuliaan dan keagungan itu 
adalah terletak pada banyaknya pengikut lalu ia tertipu 
dengan cara bertikimya ini. Dan ada pula sebahagian 
daripada mereka yang menyangka bahawa kemuliaan dan 
keagungan itu terletak pada banyaknya harta benda dan anak 
buah, lalu ia merasa sombong dengan yang demikian itu. 
Bahkah ada pula yang menyangka bahawa kemuliaan dan 
keagungan itu dari kemampuan merompak hak orang lain, 
dan menzhalimi mereka serta menumpahkan darah mereka. 
Dan ada juga yang menyangka bahawa kemuliaan dan 

keagungan itu dari sebab banyak membuang-buang harta 
dan melakukan perbuatan mubazdzdir dan keterlaluan dalam 
berbelanja. 


Lalu aku memikirkan tirman Allah taala yang berbunyi: 


4il1 JLC. 01" 

(Surah Al-Hujurat, ayat 13) 


Maksudnya:”Sesungguhnya orang yang paling mulia di sisi 
Allah taala itu ialah orang yang paling tinggi takwanya”. 

Maka aku pun memilih jalan takwa untuk mendapat 
kemuliaan dan aku yaqin dengan sepenuh hati bahawa apa 
yang disebutkan di dalam al-Quran itu benar dan sangkaan- 
sangkaan mereka yang saya sebutkan tadi, semuanya adalah 
palsu belaka. 


Faedah Kelima: 

Sesungguhnya aku melihat ramai orang yang saling maki- 
memaki dan umpat-mengumpat, dan aku dapati hal ini 
disebabkan daripada sifat-sifat hasad dalam memiliki harta, 
kedudukkan atau ilmu. Lalu aku memikirkan Hrman Allah 
taala yang berbunyi: 


(Surah Az-Zukhruf, ayat 32) 


Maksudnya: “Dan sesungguhnya Kami-lah yang 

membahagikan segala sumber kehidupan mereka di atas 
dunia ini”. 

Maka aku pun faham bahawa pembahagian segala ni'mat itu 
adalah daripada Allah taala sejak daripada alam azali lagi. 
Oleh kerana itu aku tidak pemah hasad akan siapapun dan 
aku merasa puas hati dengan pembahagian yang telah 
dilaksanakan oleh Allah taala. 


Faedah Keenam 

Sesungguhnya aku melihat manusia ini satu sama lain saling 
bermusuh-musuhan kerana ada suatu tujuan atau suatu 
sebab. Lalu aku memikirkan firman Allah taala yang 
berbunyi: 


. "IjdP jJl£ jlkljJl Jt" 

(Surah Faathir, ayat 6) 


Maksudnya: “Sesungguhnya syaitan itu bagi kamu adalah 
musuh yang nyata kerana itu jadikanlah ia sebagai musuh”. 


Maka aku membuat kesimpulan bahawa aku tidak perlu 
bermusuh dengan siapapun, selain hanya dengan syaitan. 


Faedah Ketujuh: 

Sesungguhnya aku melihat setiap orang bersungguh- 
sungguh dan berusaha dengan sepenuh tenaganya untuk 
mencari makan dan sumber kehidupan. Dan terkadang ia 
terpaksa mengambil yang syubhat dan yang haram. Ia 
terpaksa menjual harga dirinya dan air mukanya. Lalu aku 
memikirkan firman Allah taala yang berbunyi: 


J ^ u i" 


(Surah Hud, ayat 6) 

Maksudnya: “Dan tidak ada daripada suatu yang melata di 
atas muka bumi ini kecuali rezekinya telah dijamin oleh 
Allah taala”. 

Maka aku pun mengetahui bahawasanya rezekiku di tangan 
Allah taala dan telah dijamin oleh Allah taala, lalu aku 
hanya sibuk mengeijakan ibadah kepadaNya. Dan aku 
putuskan segala harapanku dengan selain daripadanya. 


Faedah Kelapan : 

Sesungguhnya aku melihat setiap orang ada memiliki suatu 
yang menjadi pegangannya. Sebahagian mereka menjadikan 
dinar dan dirham sebagai pegangan, dan yang lain pula 
menjadikan harta dan kerajaan sebagai pegangan, dan ada 
pula orang yang menjadikan kemahiran atau pekeijaan 
sebagai pegangan, bahkah ada orang yang menjadikan 
hamba Allah sebagai pegangannya. Lalu aku memikirkan 
firman Allah taala yang berbunyi: 


i&l JHr oi .ijii jjtt 'aii 5j £ii •yj" 


(Surah At-Thalaq, ayat 3) 


Maksudnya: “Dan siapa yang bertawakal kepada Allah 
maka Allah pasti akan mencukupkannya. Sesungguhnya 
Allah taala itu mempersampaikan segala urusannya dan 
sesungguhnya Allah taala telah menjadikan bagi setiap 
sesuatu itu kadar yang telah ditentukannya”. 

Maka aku pun terus bertawakal kepada Allah taala maka 
Allah taala mencukupkan akan daku dan Allah taala itu ialah 
sebaik-baik tempat berserah diri. 

Lalu Imam Syaqiq al-Balkhi berkata kepada Hatim Al- 
Asham: “Semoga Allah sentiasa memberi taufiq kepadamu. 
Sesungguhnya aku telah membaca Taurat, Injil, Zabur dan 
al-Quran, maka aku mendapati isi keempat - empat kitab ini 
adalah beredar pada membahas lapan masalah yang engkau 
sebutkan tadi. Dan siapa yang beramal dengannya maka 
sebenamya ia telah beramal dengan keempat - empat kitab 
yang aku sebutkan tadi. 

A cid ihat JCeenamBeCcw 
CARILAH GURU YANG MURSYID 


Wahai anakku yang tercinta ! 

Seyogianya bagi seseorang yang menjalani jalan akhirat itu 
bahawa ada baginya seorang guru yang Mursyid lagi pandai 
mendidik supaya guru itu dapat menghilangkan daripadanya 
perangai-perangai yang jahat dengan didikannya, lalu guru 
itu menggantikan di tempat perangai yang jahat tadi akan 
akhlak yang mulia. Dan dalam proses tarbiah ini, kerja 
seorang guru yang mursyid itu tidak ubahnya seperti keija 
seorang petani yang sentiasa membuang duri dan mencabut 
rumput yang tumbuh di celah-celah tanamannya. Maka 
dengan itu tanamannya akan hidup segar dan akan 
menghasilkan hasil yang sempuma. Maka seyogianya bagi 
murid yang beijalan ke negeri akhirat itu ada seorang gum 
yang mentakdibkannya (mengajarkan adab baginya) dan 
menunjukkan kepadanya jalan Allah taala kerana Allah taala 
telah mengutus segala RasulNya untuk menjadi pembimbing 
bagi sekalian hambaNya, dan apabila para Rasul itu telah 
meninggal dunia sudah pasti Allah taala akan menjadikan 
bagi mereka akan “KHULAFA” (pengganti-pengganti) yang 
meneruskan tugas mereka untuk memberikan bimbingan ke 
jalan Allah taala. 

Dan sifat-sifat seorang gum yang Mursyid yang layak 
mengganti Rasulullah shallallahu 'alaihi wasallam itu ialah 
bahawa ia seorang yang benar-benar alim, tetapi bukan 

semua orang yang alim layak menjadi pengganti kepada 
Rasulullah shallallahu 'alaihi wasallam. 

Dan sekarang akan aku sebutkan sifat-sifat guru yang 
Mursyid itu secara ringkas supaya jangan mudah seseorang 
itu mengaku bahawa dirinya adalah seorang guru yang 
Mursyid. 


Sifat-sifat guru yang Mursyid itu ialah : 

Pertama : Seorang guru yang berpaling daripada mencintai 
dunia dan mencintai pangkat. 

Kedua : Beliau telah berguru dengan gurunya yang Mursyid 
yang banyak mengetahui tentang segala halnya. Dan 
gurunya yang Mursyid itu juga telah berguru dengan 
seorang guru yang Mursyid sebelumnya. Begitulah 
seterusnya wujud silsilah guru yang Mursyid ini 
sehinggakan sampai kepada penghulu kita, Rasulullah 
shallallahu 'alaihi wasallam. 

Ketiga: Beliau ialah seorang guru yang benar-benar telah 
sukses dalam mendidik dirinya dengan menyedikitkan 
makan, sedikit berbicara, sedikit tidur dan banyak 
bersembahyang, banyak bersedekah dan juga bayak 
berpuasa. 

Keempat: Beliau dengan sebab berguru dengan gurunya 
yang Mursyid tadi telah mampu menjadikan akhlak yang 
mulia sebagai cara hidupnya seperti sabar, sembahyang, 
syukur, tawakkal, yaqin, qanaah (merasa cukup dengan apa 
yang ada), tenang jiwa, penyantun, tawadu', banyak ilmu, 
benar, malu, menyempumakan janji, tenang pendirian, 
tenang pembawaan, berhati-hati dalam segala urasan dan 

sebagainya. Dan apabila ia telah bersifat dengan sifat-sifat 
yang mulia ini maka sebenamya ia adalah "Nur” daripada 
“Anwar” Nabi Muhammad shallallahu 'alaihi wasallam 
yang layak untuk diikuti. Tetapi kewujudan guru yang 
mempunyai sifat-sifat ini sangat jarang sekali lebih sukar 
wujudnya daripada belirang yang merah 5 . 

Dan siapa yang telah mendapat karunia yang baik lalu ia 
bertemu dengan Syekh yang Mursyid ini dan pihak Syekh 
pula bersedia untuk membimbingnya maka hendaklah ia 
benar-benar menjaga adab-adab terhadapnya, sama ada adab 
yang zahir atau adab yang batin. 


Adapun adab-adab yang zahir itu iaitu : 

Pertama: Bahawa ia jangan sama sekali bertengkar 
dengannya dan jangan pula suka berhujjah melawannya 
pada apa jua masalah, walaupun ia mengetahui salahnya 
(pada zahir). 

Kedua: Jangan ia bersegera meletakkan sejadah di 
hadapannya kecuali pada waktu ia hendak menunaikan 
sembahyang. Dan apabila ia telah selesai sembahyang maka 
hendaklah ia segera mengangkatnya. 

Ketiga: Jangan ia memperbanyak sembahyang sunat di 
hadapannya. 

Keempat: Hendaklah ia mengamalkan apa-apa yang disuruh 
oleh gurunya dengan kadar kemampuannya. 


5 Perumpamaan bagi sesuatu yang sangat langka (sangat sukar adanya) 

Adapun adab-adab yang batin pula iaitu : 

Pertama : Segala sesuatu yang ia dengar daripada gurunya 
dan telah diterimanya pada zahir maka jangan sekali-sekali 
ia mengingkarinya pada batinnya, jangan pada perbuatan 
dan jangan pula pada perkataan supaya ia terselamat 
daripada tanda orang yang munafiq. Dan seandainya ia tidak 
dapat berbuat demikian maka sebaiknya ia tinggalkan sahaja 
gurunya itu, sehinggakan sampai ke suatu masa yang ia 
dapat menyamakan batin dengan zahimya. 

Kedua : Hendaklah ia menjauhi daripada bersahabat dengan 
orang yang jahat supaya ia dapat mengosongkan lembaran 
hatinya daripada segala perhubungan dan pengaruh syaitan 
manusia, maka dengan itu akan suci hatinya daripada 
kekotoran syaitan. Dan walau bagaimana pun keadaannya ia 
mesti memilih kefakiran daripada kekayaan. 

JVaaihat JCetujuAheCaa 

INTISARIILMU-ILMU TASAUF 


Wahai anakku yang tercinta ! 

Ketahuilah bahawasanya ilmu tasauf itu mempunyai dua 
unsur: 

Pertama : Istiqamah (tetap pendirian). 

Kedua : Baik kelakuan dengan mahkluk. 

Maka sesiapa yang tetap pendiriannya dan baik akhlaknya 
dengan manusia serta ia bergaul dengan lemah lembut maka 
orang itu ialah seorang sufi. 

Istiqamah bermakna bahawa ia mengorbankan segala 
kehendak nafsunya untuk mendapatkan keindahan 
peribadinya. Manakala baik kelakuan dengan manusia pula 
ialah bahawa engkau tidak memaksa manusia mengikut 
kehendakmu bahkah sebaliknya engkau memaksakan dirimu 
untuk melayani kehendak mereka selama tidak ada di sana 
perkara yang menyalahi syara'. 


Ayyuhal-Walad (Wahai Anakku Yang Tercinta) 


45 


JVaaiftat JCeiapan&eiaA 

HAKIKAT 'UBUDIYAH 


Wahai anakku yang tercinta ! 

Kemudian engkau bertanya kepadaku tentang hakikat 
'ubudiyah. Maka 'Ubudiyah itu mengandungi tiga perkara : 

Pertama : Menjaga hukum-hukum syari'at. 

Kedua : Redha dengan qada dan qadar dan pembahagian 
Allah taala 

Ketiga : Bahawa engkau mencari keridhaan Allah taala 
walaupun engkau terpaksa meninggalkan kehendak dirimu 
sendiri. 

J\fadihat JCeAem&lan&etaa 

HAKIKAT TAWAKKAL 


Wahai anakku yang tercinta ! 

Engkau juga telah bertanya tentang tawakkal. Maka makna 
tawakkal itu bahawa engkau memantapkan i'tiqadmu 
dengan janji-janji Allah taala, iaitu engkau mengi'tiqadkan 
bahawasanya segala apa yang telah ditakdirkan bagimu itu 
pasti akan sampai kepadamu tidak boleh tidak walaupun 
seluruh mahkluk yang ada di alam ini berusaha 
menghalangnya daripadamu. Dan sebaliknya apa-apa yang 
telah ditakdirkan bahawa ia bukan untuk engkau sudah pasti 
ia tidak akan sampai kepada engkau walaupun sekalian 
mahkluk berusaha untuk menyampaikannya kepada engkau. 

A asihat JCeduapuiuh 

HAKIKATIKHLAS 


Wahai anakku yang tercinta ! 

Dan engkau juga bertanya kepadaku tentang hakikat ikhlas. 
Maka ikhlas itu bahawa engkau menjadikan segala 
amalanmu hanya untuk Allah taala dan hati engkau tidak 
merasa senang dengan pujian manusia dan engkau juga 
tidak peduli dengan celaan mereka. 

J\fa*ifiat JCeduapuiuh Satu 

HAKIKAT RIYAK 


Wahai anakku yang tercinta ! 

Dan engkau juga bertanya kepadaku tentang riyak. Maka 
riyak itu sebenamya lahir daripada rasa membesarkan 
mahkluk. Dan cara menghilangkannya ialah bahawa engkau 
melihat mahkluk ini diarahkan oleh takdir Tuhan dan 
engkau merasakan bahawa mereka itu tidak ubahnya seperti 
benda-benda yang beku yang tidak mempunyai apa-apa 
kemampuan untuk menyampaikan manfaat atau mudharat 
kepadamu. Maka dengan itu engkau akan selamat daripada 
memperhitungkan pandangan mereka. Tetapi jika engkau 
melihat kepada mahkluk ini dan engkau merasakan bahawa 
mereka mempunyai kekuasaan dan kehendak maka sifat 
riyak itu tidak akan hilang daripada hatimu. 



Ayyuhal-Walad (Wahai Anakku Yang Tercinta) 


49 


JVa»ihat JCeduapuCuA CDua 

JANGAN ENGKAU BANYAK BERTANYA 
TETAPI 

HENDAKLAH ENGKAU BANYAK BERAMAL 


Wahai anakku yang tercinta ! 

Apa yang masih berbaki daripada pertanyaanmu adalah 
telah tertulis jawapannya di dalam kitab-kitab karanganku, 
maka carilah di sana. Dan menulis setengah daripadanya 
adalah haram (kerana ia adalah ilmu dzauqi) dan beramallah 
dengan ilmu yang telah engkau ketahui supaya terbukalah 
bagimu hijab ilmu-ilmu yang belum engkau ketahui. 

Wahai anakku yang tercinta ! 

Selepas hari ini janganlah engkau banyak bertanya kepadaku 
daripada segala kemusykilan, kecuali hanya dengan lidah 
hatimu. Dan ini adalah berdasarkan firman Allah Taala : 


i££ jjj" 

(Surah Al-Hujurat, ayat 5) 


Maksudnya: “Seandainya mereka bersabar menunggu 
sehingga engkau (Muhammad) keluar menghadapi mereka 
maka itu adalah sesungguhnya lebih baik bagi mereka”. 

Dan terimalah nasihat Nabi Khidir alaihis-salam ketika ia 
berkata (kepada Nabi Musa alaihis-salam ): 




50 


Ayyuhal-Walad (Wahai Anakku Yang Tercinta, 




(Surah Al-Kahfi, ayat 70) 


Maksudnya: “Maka janganlah engkau segera bertanya 
kepadaku tentang sesuatu, sehinggakan sampai masanya aku 
akan memberitahu tentang hal itu kepadamu”. 

Oleh kerana itu janganlah engkau terburu-buru hendak 
bertanya sebelum sampai masanya. Dan apabila telah tiba 
masanya ketika itu akan nampaklah segala-galanya bagimu. 

Firman Allah taala: 


. "JjJb gw L L J c. 

(Surah al-Anbiya, ayat 27) 


Maksudnya: “Selagi akan Aku perlihatkan akan kamu akan 
tanda-tanda kebesaranKu, maka jangan kamu terburu-buru 
mendesak Aku”. 


Maka jangan engkau bertanya sebelum tiba masanya dan 
yakinlah bahawasanya engkau tidak akan sampai ke 
penghujung jalan kecuali apabila engkau terus berjalan 
kerana firman Allah taala : 



(Surah Faathir, ayat 44) 


Maksudnya: “Apakah mereka tidak mau beijalan di atas 
muka bumi ini lalu mereka dapat melihat (segala sesuatu 
untuk menjadi i tibar)”. 


ihal- Walad (Wahai Anakku Yang Tercinta. 

Wahai anakku yang tercinta ! 


Demi Allah, seandainya engkau terus beijalan, engkau akan 
melihat perkara-perkara yang sangat ajaib pada setiap 
tempat. Dan korbankanlah jiwamu untuk sampai kesana 
kerana segala kejayaan ialah pengorbanan jiwaraga seperti 
perkataan Dzunnun Al-Misri (wafat 245H) rahimahullahu 
taala bagi salah seorang muridnya: “Jikalau engkau bersedia 
untuk berkorban dengan jiwaragamu maka teruskanlah 
peijalananmu. Jikalau tidak, maka tidak perlu engkau 
mengikuti lorong-lorong ahli sufi”. 




52 


Ayyuhal-Walad (Wahai Anakku Yang Tercinta) 


JVa&ihat JCeduapuluh 3iga 

TINGGALKAN EMPAT PERKARA 


Wahai anakku yang tercinta ! 

Sekarang aku akan menasihati engkau dengan nasihat yang 
terakhir iaitu dengan lapan perkara. Maka terimalah 
nasihatku ini supaya ilmu yang ada pada dirimu itu tidak 
menjadi hujjah (dalil) untuk kemudharatan engkau pada hari 
kiamat nanti. 

Lapan perkara ini terbahagi kepada dua: Empat perkara 
mesti engkau tinggalkan. Dan empat perkara lagi mesti 
engkau laksanakan. 


Adapun empat perkara yang mesti engkau tinggalkan 
maka iaitu : 


Perkara Pertama: 

Janganlah engkau bertengkar dengan seseorang pada apa jua 
masalah kerana pertengkaran itu mengandungi bermacam- 
macam penyakit. Dosanya jauh lebih besar daripada 
faedahnya kerana pertengkaran itu sebab segala perangai 
yang jahat seperti riyak, hasad, takabbur, dengki, 
permusuhan dan merasa bangga dengan kemampuan diri 
sendiri dan yang lain-lain lagi. Yah, jikalau engkau pada 
suatu hari terseret kepada pertengkaran antara engkau 
dengan orang lain atau dengan sekumpulan orang dan 

adalah niat yang ada di hatimu untuk menzhahirkan 
kebenaran supaya kebenaran itu tidak hilang maka bolehlah 
engkau berbuat demikian, tetapi kalau benar niat di hatimu 
itu untuk menzhahirkan kebenaran maka di sana ada dua 
tanda: 

1 . Bahawa engkau tidak membedakan sama ada kebenaran 
itu nanti tersingkap melalui lidahmu atau lidah orang lain 
daripadamu. 

2 . Bahawa perbahasan itu lebih disukai seandainya 
dilaksanakan di tempat yang tertutup daripada di tempat 
yang dihadiri oleh orang banyak. 

Dan dalam hal ini ada satu faedah yang perlu aku 
mengingatkannya akan engkau, iaitu : 

Ketahuilah bahawasanya menimbulkan suatu kemusykilan 
pada suatu masalah itu sama halnya dengan menunjukkan 
penyakit hati kepada seorang doktor, dan jawapan yang 
diberikan kepada kemusykilan tersebut sama pula halnya 
dengan usaha yang dibuat untuk merawat penyakit hati itu. 

Dan ketahuilah bahawasanya orang yang jahil itu ialah 
orang yang sakit hatinya dan para ulama adalah sebagai 
doktor yang pandai mengubatinya. Dan orang yang alim 
tetapi belum sempuma ilmunya atau doktor yang bukan 
pakar maka ia tidak layak melaksanakan pembatan. Bahkah 
seorang yang alim yang telah sempuma ilmunya (atau 
seorang doktor yang pakar) belum tentu ia mau mengubati 
semua orang yang sakit. Mereka hanya mengubati orang 
sakit yang diharapkan boleh sembuh atau dapat diubati. Jika 
seandainya penyakit itu sangat kronik sekali (sangat susah 
untuk diubati) atau memang sudah tidak ada jalan untuk 
diubati, maka kepandaian seorang doktor itu bahawa ia 

berkata: “Orang ini sudah tidak dapat diubati lagi, maka 
doktor pun sudah tidak mau menyia-nyiakan waktu untuk 
mengubatinya kerana mengubati orang sakit yang seperti itu 
hanyalah membuang-buang masa sahaja. 

Kemudian ketahuilah pula bahawasanya penyakit jahil 
(bodoh) itu terbahagi kepada empat perkara. Dan hanya satu 
perkara sahaja yang dapat diubati, dan tiga lagi sudah tidak 
dapat diubati. 


Adapun tiga penyakit jahil yang tidak dapat diubati itu 
ialah: 


Pertama: Orang jahil yang bertanya dan menimbulkan 
masalah kerana didorong oleh sifat hasad dengki ataupun 
marah. Orang yang seperti ini jikalau engkau berikan 
kepadanya jawapan yang paling baik dan yang paling fasih 
dan yang paling nyata maka sebenamya jawapan itu hanya 
menimbulkan kemarahan dan permusuhan serta 
kedengkiannya sahaja maka yang paling baik orang yang 
seperti ini bahawa engkau tidak perlu menjawab 
pertanyaannya, bukankah telah disebutkan dalam sebuah 
syair: 


j* iiblP ja SjlAP H\ l^iJljl oS Sjldill jji* 


Ertinya: “Segala permusuhan itu adalah diharapkan akan 
hilangnya kecuali permusuhan yang ditimbulkan daripada 
orang yang hasad akan engkau”. 

Maka seyogianya bahawa engkau berpaling daripadanya dan 
tidak perlu membuat jawapan pada pertanyaannya dan 

engkau biarkan dia dengan penyakitnya. Allah taala telah 
bertirman : 


■cjjJl jj^jl V)i/. u/i >>ii” 

(Surah A-Najm, ayat 29) 


Maksudnya: “Maka berpalinglah engkau daripada mereka 
yang telah memalingkan mukanya daripada mengingati 
kami dan dia sebenamya tidak menghendaki kecuali hanya 
kesenangan hidup dalam dunia ini”. 

Dan orang yang hasad itu pula pada setiap perkataannya dan 
perbuatannya selalu menyalakan api yang menghanguskan 
pahala amalannya kerana sifat hasad itu memakan ia akan 
pahala segala kebaikannya seperti halnya api memakan ia 
akan kayu bakar. 


Kedua: Bahawa adalah kejahilan itu berasal daripada 
kedunguannya ( hamaqah ). Sifat dungu ini juga tidak dapat 
diubati, seperti perkataan Nabi Isa alaihis-salarrr. “Aku tidak 
lemah daripada menghidupkan orang yang telah mati, tetapi 
aku tidak akan beijaya mengubati orang yang dungu”. 

Contoh pertanyaan orang yang dungu ini seperti ada seorang 
yang bam sahaja menuntut ilmu. Ia bam sedikit belajar ilmu 
akal dan ilmu syara', lalu ia bertanya dan mengi'tiradh 
(mengkomplen) terhadap seorang alim yang dalam ilmunya 
yang telah lama menghabiskan umumya dalam mencari 
ilmu-ilmu akal dan ilmu-ilmu syara'. Si dungu ini 
sebenamya tidak mengetahui (huraian masalah) dan ia 
menyangka bahawa masalah yang musykil (sulit) baginya 
itu, juga musykil terhadap si alim yang dalam ilmunya tadi. 
Jadi apabila si dungu ini belum sampai ilmunya seperti 
kadar ilmu si alim itu maka pertanyaannya itu adalah dikira 

daripada kedunguannya, maka soalannya tidak perlu 
dijawab. 


Ketiga: Bahawa orang yang bertanya itu memang 
menghendaki petunjuk dan hidayah, tetapi apa yang 
ditanyakannya tentang perkataan ulama ahli sufi yang besar- 
besar itu adalah timbul daripada kedangkalan kefaha- 
mannya. Orang yang seperti ini walaupun ia memang benar- 
benar mau bertanya tetapi ia masih jahil dan belum layak 
untuk memahami perkara-perkara yang dalam-dalam. Maka 
soalan yang seperti ini juga tidak perlu dijawab kerana 
Rasulullah shallallahu 'alaihi wasallam bersabda : 


> Ji jils a u>i -jMi -Ji' 


Ertinya: “Kami para nabi-nabi disuruh mempercakapi 
sekalian manusia mengikut kadar akal mereka”. 


Keempat: Adapun kejahilan yang dapat diubati itu ialah 
kejahilan yang ada pada seseorang yang benar-benar 
mencari petunjuk dan ia mempunyai akal yang baik dan 
cepat memahami sesuatu masalah. Ia bukan dipengaruhi 
oleh sifat hasad, marah, cinta akan kedudukkan dan harta 
benda. Dan ia adalah benar-benar seorang yang mencari 
jalan yang lurus. Dan pertanyaannya bukan berasaskan 
kepada hasad dan keras kepala atau semata-mata hanya mau 
menguji kepintaran orang yang ditanya. Maka orang yang 
seperti inilah yang dapat menerima perbaikan maka 
soalannya harus dijawab bahkah wajib ke atas engkau 
menjawab soalannya itu. 

Perkara Kedua: 

Hendaklah engkau merasa takut bila menjadi seorang yang 
suka memberi nasihat atau memperingatkan orang lain 
kerana pekeijaan ini banyak mengandungi penyakit, kecuali 
bila engkau sudah dapat mengamalkan dengan apa yang 
engkau katakan maka tidak mengapa engkau menasihati 
orang lain dan hendaklah engkau tikirkan pada apa yang 
pemah dikatakan kepada Nabi Isa alaihis-salam: 


. jAillJl Ja*S C.Joju) JaP yy> U" 


Ertinya: “Wahai anak Maryam! Nasihatilah dirimu sendiri. 
Dan apabila engkau telah mengamalkan dengan isi 
nasihatmu bamlah engkau layak memberi nasihat kepada 
orang lain. Jikalau tidak, maka hendaklah engkau malu 
terhadap Tuhanmu”. 

Tetapi apabila keadaan memaksakan engkau menjadi 
penasihat maka hendaklah engkau menjauhkan dirimu 
daripada dua perkara : 

A . Jangan engkau suka menggunakan bahasa yang payah- 
payah dalam perkataanmu seperti engkau suka 
menggunakan perkataan dan isyarat ahli-ahli sufi dan 
bahasa-bahasa mereka yang indah-indah, kerana Allah taala 
itu benci pada orang yang memaksakan dirinya. 

Orang yang suka memaksa dirinya itu selalunya ia 
melampaui batas. Di mana hal ini menunjukkan atas batin 
yang msak dan hati yang lupa. 

Dan makna “Tazkir” (memberi tazkirah/peringatan) itu ialah 
mengingati oleh seseorang hamba akan seksaan di akhirat 
dan ia melihat pula pada kekurangan yang ada pada dirinya 
pada perhambaannya terhadap Tuhannya dan ia memikirkan 
pada umur yang telah dilaluinya yang telah banyak terbuang 
tanpa faedah dan ia memikirkan pula pada masa depannya 
yang penuh dengan rintangan yang mesti dilaluinya dan ia 
merasa takut dengan keselamatan iman yang ada dalam 
dirinya, apakah ia mampu terus dalam keadaan kuat 
sehingga ke akhir hayatnya dan ia juga sangat khawatir 
dengan keadaan yang akan dilaluinya di saat kematiannya 
nanti dan betapa pula ia menghadapi Malakul-maut yang 
akan mencabut nyawanya dan apakah ia akan mampu 
menjawab pertanyaan yang akan dikemukakan oleh malaikat 
Munkar dan Nakir di dalam kubur nanti. Begitu pula ia akan 
merasa sedih dengan keadaannya yang belum menentu lagi 
di akhirat nanti dan bagaimana keadaannya ketika berdiri di 
hadapan Allah taala, dan apakah ia akan selamat ketika ia 
akan menyeberangi titian Shiratal Mustaqim, ataukah ia 
akan jatuh ke dalam api neraka. Begitulah pemikiran yang 
selalu wujud dalam hatinya dan dalam keadaan yang 
berterusan, lalu pemikiran ini akan menggelisahkannya dan 
menggoncang jiwanya. Maka kegelisahannya memikirkan 
keadaan yang seperti ini dan pukulannya yang datang 
bertubi-tubi dinamakan “Tazkir” (memberi tazkirah / 
peringatan). 

Dan memberitahu hal yang seperti ini kepada orang ramai 
dan menunjukkan mereka untuk memikirkannya dan 
menarik perhatian mereka ke atas kelemahan mereka dan 
menyadarkan mereka terhadap keaiban yang ada pada diri 
mereka, maka kepanasan aliran pemikiran itu dapat 
menyentuh hati mereka dan menggoncangkan kelalaian 
mereka lalu mereka menyesali diri dan berusaha 
menyempumakan segala kelemahan pada umur yang telah 

mereka lalui sekadar kemampuan yang ada pada mereka dan 
mereka menyesali terhadap hari-hari yang telah berlalu yang 
tidak dapat diisi dengan ketaatan kepada Allah taala. Maka 
pekerjaan seperti ini dan dengan cara yang kita terangkan 
tadi dinamakan “nasihat”. 

Sama halnya dengan cara engkau memberitahu keadaan 
banjir yang sedang melanda rumah seseorang, sedangkan 
penghuni dan seluruh keluarganya masih berada di dalam 
rumah itu, maka engkau hanya mengatakan: Bahaya! 
Bahaya! Cepat keluar! Larilah daripada banjir!. Apakah 
dalam keadaan begini kamu masih perlu memberi tahu 
penghuni rumah itu dengan bahasa yang sulit-sulit dan 
kalimah-kalimah yang susah ataupun dengan isyarat-isyarat 
yang sukar difaham. Sudah tentu engkau tidak mau berbuat 
kemudian. Maka samalah halnya dengan seorang yang 
memberi nasihat itu. Hendaklah ia menjauhi daripada 
bahasa-bahasa yang sulit-sulit dan kalimah-kalimah yang 
susah dan isyarat-isyarat yang sukar difaham. 

B . Janganlah hendaknya cita-citamu di dalam memberi 
nasihat itu supaya mahkluk banyak berhimpun di dalam 
majlismu atau supaya mereka menunjukkan perasaan yang 
sangat kagum dengan kepintaranmu dalam berceramah dan 
mungkin mereka akan mencarik-carik pakaian (dengan tidak 
sedar kerana terlampau asyik), lalu nanti ada orang yang 
berkata: “Aduhai bagusnya majlis ini”. Jikalau hatimu 
bemiat demikian maka ini merupakan kecenderungan bagi 
dunia dan bersumberkan daripada kelalaian hatimu. Bahkah 
hendaklah niatmu dan segala usahamu hanyalah mengajak 
manusia lari daripada dunia menuju ke negeri akhirat dan 
mengajak mereka mengeijakan ketaatan dan meninggalkan 
maksiat dan mengajak mereka menghilangkan sifat tamak 
terhadap dunia dan mengajak mereka menuju ke arah 
kezuhudan dan meninggalkan sifat bakhil dan menghiasi diri 

dengan sifat kemurahan dan mengajak mereka menjadi 
orang yang waspada terhadap tipuan dunia dan sentiasa 
melazimi ketaqwaan. 

Sepatutnya engkau dalam memberi nasihat itu hendaklah 
menggemarkan mereka kepada akhirat dan membencikan 
mereka akan dunia, dan engkau ajarkan kepada mereka 
ilmu-ilmu untuk mereka dapat beribadah kepada Allah taala 
dengan sempuma dan engkau tunjukkan kepada mereka 
jalan kezuhudan kerana yang ghalib atau yang menjadi 
kebiasaan bagi mereka ialah suka menjauhkan diri daripada 
landasan syara' dan mengeijakan perkara-perkara yang tidak 
diredhai oleh Allah taala dan melibatkan diri dengan akhlak 
yang hina. Maka hendaklah engkau tanamkan ke dalam hati 
mereka akan rasa takut dan kekhawatiran dan nyatakan 
kepada mereka bahaya yang akan mereka hadapi. 
Barangkali dengan cara yang demikian itu hati mereka akan 
bembah dan cara hidup mereka akan bertukar kepada 
keadaan yang lebih baik dan lahirlah di kalangan mereka 
kegemaran yang sungguh-sungguh terhadap ketaatan dan 
meninggalkan segala bentuk kemaksiatan. 

Maka inilah cara nasihat yang sebenamya. Dan apa jua 
nasihat yang tidak mempunyai ciri-ciri yang seperti ini maka 
ia mempakan satu bala bagi orang yang berkata dan bala 
bagi orang yang mendengamya, bahkan ia mempakan 
lembaga dan syaitan yang akan membelokkan mahkluk 
daripada jalan yang benar dan akan membawa mereka 
kepada jurang kebinasaan. Maka wajiblah ke atas orang 
ramai bahawa mereka lari daripadanya kerana apa yang 
dimsakkan oleh orang ini dalam umsan agama mereka 
adalah lebih banyak daripada apa yang dapat dilakukan oleh 
syaitan. Dan barang siapa ada kekuasaan maka wajiblah ia 
menurunkannya daripada atas minbar dan wajib 

menahannya daripada meneruskan nasihatnya, kerana ini 
termasuk dalam ketegori amar-ma'ruf dan nahil-munkar. 


Perkara Ketiga : 

Bahawa jangan engkau bergaul dengan gabenor - gabenor 
atau raja-raja (yang zalim) dan jangan engkau melihat 
mereka kerana melihat mereka dan duduk dalam majlis 
bersama-sama mereka dan bergaul dengan mereka 
merupakan satu penyakit yang sangat besar. Seandainya 
engkau terpaksa berbuat demikian maka jangan engkau 
sekali-sekali memuji atau menyanjung mereka, kerana Allah 
taala benci apabila orang yang fasik atau orang yang zalim 
itu dipuji. Dan siapa yang mendoakan panjang umur bagi 
mereka bermakna ia telah suka bahawa berkelanjutan 
dikeijakan maksiat di atas bumi ini. 


Perkara Keempat: 

Bahawa jangan engkau sekali-sekali menerima apa-apa 
pemberian daripada gabenor- gabenor atau raja-raja (yang 
zalim) itu, dan begitu pula jangan engkau menerima hadiah 
mereka walaupun engkau mengetahui bahawasanya 
pemberian atau hadiah itu adalah daripada sumber yang 
halal, kerana tamakmu kepada pemberian mereka itu 
merusakkan agamamu dan sudah pasti akan lahir di dalam 
dirimu sifat kepura-puraan dan terpaksa menghormati 
mereka dan juga menyetujui atas kezaliman mereka. 
Semuanya ini merupakan perkara yang sangat merusakkan 
agama dan sekurang-kurang mudharat yang akan terkena 
kepada engkau bila engkau telah menerima pemberian 
mereka atau telah mengambil manfaat daripada dunia 
mereka ialah bahawa engkau mencintai mereka. 


02 _ Ayyuhal- Walad (Wahai Anakku Yang Tercinta) _ 

Maka siapa yang mencintai seseorang sudah pasti ia suka 
akan panjang umumya dan kekal kuasanya. Dan di dalam 
engkau mencintai kekal kuasa si zalim ini bermakna engkau 
menghendaki kerusakkan dan kezaliman itu terus 
berkepanjangan di atas muka bumi ini terhadap makhluk- 
makhluk Allah taala dan juga bermakna engkau 
menghendaki kerusakkan di dalam dunia ini. Maka adakah 
ada lagi di sana suatu perkara yang lebih merusak agamamu 
selain daripada perkara ini. 

Dan janganlah engkau tertipu, dan sekali lagi janganlah 
engkau tertipu dengan godaan syaitan atau dengan perkataan 
sebahagian orang yang mengatakan: bahawa yang lebih baik 
dan yang lebih utama engkau ambil sahaja uang dinar dan 
dirham daripada mereka lalu engkau bahagi-bahagikan uang 
itu di kalangan fakir dan miskin. Kalau tidak, maka mereka 
nantinya akan membelanjakan uang tersebut untuk berbuat 
kefasiqan dan kemaksiatan. Maka lebih baik ambil sahaja 
uang itu lalu engkau sedekahkan atau engkau bahagikan 
kepada orang-orang yang lemah”. 

Maka jangan engkau tertipu dengan perkataan yang seperti 
ini kerana sebenamya syaitan telah menjerumuskan banyak 
orang dengan tipudaya ini. Dan hal ini telah kami terangkan 
dengan panjang lebar di dalam kitab Ihya ulumiddin. Dan 
hendaklah engkau memjuk kesana 6 . 


6 Sila rujuk raasalah ini dalam bab Halal dan Haram, kitab Ihya 
Ulumiddin j uzuk 2. 

A atihat Jiediiapuhih Empat 

KERJAKAN EMPAT PERKARA 

Adapun empat perkara yang perlu engkau kerjakan itu 
ialah: 


Perkara Pertama : 

Bahawa hendaklah engkau mengukur pergaulanmu dengan 
Tuhanmu sekira-kira jikalau hambamu bergaul kepadamu 
seperti pergaulanmu dengan Tuhanmu maka engkau akan 
merasa puas hati dengan kelakuan hambamu itu dan engkau 
tidak merasa marah kepadanya. Jadi apa yang engkau tidak 
suka bagi dirimu daripada perbuatan hambamu yang 
majazy 1 . (pinjaman) maka janganlah engkau melakukannya 
terhadap Tuhanmu kerana Tuhanmu adalah tuanmu yang 
sebenamya dan engkau benar-benar sebagai hamba-Nya. 


Perkara Kedua : 

Segala perkara yang hendak engkau lakukan bagi orang lain 
hendaklah engkau mengukumya bagi dirimu dahulu. Jadi 
apa yang engkau suka orang lain lakukan terhadap dirimu 
maka buatlah perkara yang seperti itu terhadap orang lain 
kerana iman seseorang hamba tidak akan sempuma sehingga 
ia mencintai bagi seluruh manusia apa-apa yang ia 
mencintai bagi dirinya sendiri. 

7 Hambamu yang Majazi: ertinya hambamu yang dipakaikan dalam 
bahasa sahaja, padahal dia sebenamya bukan hambamu. Dia adalah 
makhluk Allah taala dan hamba Allah taala. 

Perkara Ketiga : 

Apabila engkau belajar satu ilmu atau engkau 
memuthalaahnya maka seyogianya bahawa ilmu yang 
engkau pelajari itu akan memperbaiki hatimu dan 
membersihkan jiwamu. Seperti halnya jikalau engkau 
mengetahui bahawa umurmu hanya tinggal satu minggu 
sahaja lagi, maka sudah pasti engkau tidak akan sibuk 
dengan ilmu feqah (yang dalam-dalam) dan ilmu khilaf (di 
antara mazhab) dan ilmu-ilmu Ushul dan ilmul-kalam dan 
seumpamanya kerana engkau tahu segala ilmu-ilmu yang 
aku sebutkan tadi tidak memberi faedah kepadamu. 

Dalam keadaan ini sudah tentu engkau hanya akan sibuk 
dengan muraqabah hatimu 8 , mempelajari sifat-sifat 
kejemihan jiwamu dan berpaling daripada umsan keduniaan 
dan engkau akan sibuk pula mengisi hatimu dengan cinta 
akan Allah taala dan beribadah kepadaNya dan memakaikan 
diri dengan sifat-sifat yang baik. 

Wahai anakku yang tercinta ! 

Dengarlah nasihatku ini baik-baik dan tikirkanlah isinya, 
semoga engkau kelak mendapat keselamatan. 

Cobalah engkau Tikirkan, seandainya engkau telah 
diberitahu bahawa seorang Raja satu minggu lagi akan 
memilih engkau sebagai menteri, maka apakah kira-kira 
yang akan engkau buat selama satu minggu ini? Maka dalam 
masa satu minggu ini sudah pasti engkau tidak akan 
mengeijakan suatu kecuali perkara yang engkau sangkakan 
bahawa Raja itu akan melihat dan memperhatikannya, sama 


Muraqabah hati bermakna sentiasa memperhatikan keadaannya dan 
menghilangkan segala perkara yang cuba merusaknya. 

ada pakaianmu, tubuh badanmu, rumahmu, hamparanmu 
dan seumpamanya. 


Maka sekarang cuba engkau fikirkan baik-baik apa yang 
telah aku katakan tadi kerana engkau adalah seorang yang 
cepat faham. Dan perkataan yang sedikit sudah mencukupi 
bagi orang yang bijak. Rasulullah shallallahu 'alaihi 
wasallam ada bersabda : 


J\ .#u Ji% J\ M h & k 


Ertinya: “Sesungguhnya Allah taala tidak memandang 

kepada rupa tubuhmu dan bukan pula kepada amalanmu, 
tetapi Ia memandang kepada hati dan niatmu “ . 

Dan jika engkau mau memperdalami hal-hal yang berkenaan 
dengan hati maka hendaklah engkau merujuk kepada kitab 
Ihya Ulumiddin dan yang lainnya daripada kitab-kitab 
karanganku. 

Ilmu ini (ilmu kebersihan hati) adalah termasuk ilmu yang 
fardhu ain dan yang lain daripadanya adalah fardhu kifayah 
kecuali sekadar engkau belajar hukum-hukum yang 
berkenaan dengan kesempumaan mengeijakan kefardhuan 
yang diwajibkan. Mudah-mudahan Allah taala memberi 
taufiq kepadamu sehingga engkau menghasilkan ilmu-ilmu 
ini. 


Perkara Keempat: 

Bahawa engkau jangan menghimpunkan harta dunia lebih 
banyak daripada cukup makan setahun seperti apa yang 


yuhal-Walad (Wahai Anakku Yang Tercinta 


peraah dibuat oleh Rasulullah shallallahu 'alaihi wasallam 
bagi sebahagian daripada istri-istrinya dan beliau bersabda: 


JT " 


Ertinya: “Ya Allah! Jadikanlah makanan keluarga 
Muhammad ini hanya secukupnya sahaja”. 

Dan Nabi shallallahu 'alaihi wasallam tidak 
mempersiapkan makanan cukup setahun ini bagi kesemua 
istri-istrinya, tetapi hanya bagi mereka yang lemah imannya 
sahaja. Adapun istrinya yang kuat iman maka Nabi 
shallallahu 'alaihi wasallam hanya mempersiapkan baginya 
makanan untuk sehari setengah sahaja. 

jYoaUuU JCeduapiduA £ima 

PENUTUP DAN DOA 


Wahai anakku yang tercinta ! 


Sesungguhnya aku telah tuliskan dalam warqah (lembaran 
kertas) ini apa-apa yang engkau kehendaki maka seyogianya 
engkau mengamalkan dengan isinya dan jangan engkau lupa 
daripada mengingati aku dalam doamu yang baik-baik. 
Adapun doa yang engkau mintakan itu maka carilah 
lafazhnya di dalam kitab-kitab yang shahih dan bacalah pula 
doa yang aku tuliskan ini pada sekalian waktumu, 
khususnya selepas sembahyang fardhu. Doa itu ialah : 


j^j (AuttiS jaJ iXfo\ jaJ cOJUm» \ jX*Jl 

.dp -p % 13 l£$\ cilaij! jAj :^\ jjaiJl 


Ya Allah, aku memohon akan engkau daripada ni'mat itu 
yang paling sempuma, dan daripada pemeliharaan itu yang 
paling kekal, dan daripada rahmat itu yang paling 
menyeluruh, dan daripada 'afiat itu yang paling berhasil, 
dan daripada kehidupan itu yang paling senang, dan 
daripada umur itu yang paling bahagia, dan daripada 
ihsanMu itu yang paling sempuma, dan daripada ni'matMu 

itu yang paling menyeluruh, dan daripada kelebihanMu itu 
yang paling sedap, dan daripada lemah-lembutMu itu yang 
paling dekat. Ya Allah! Jadilah Engkau sentiasa pembela 
kami, bukan penghukum ke atas kami. 


iUiuiu tUJUT SiUjJb tUJ 1^-T SiUtUJL j»"' jjgJlJj 

clJUj U j y A * bb-Ls-j ^l £jj»£-1j cUJlblj UjJLP 
J*£-'j tbjlp Jij tlLjji ijjip Jli>fc-» 

. UiUsPlj LISjj diipj tUSl^e>-1 iJLo ^dj tUilj ^jUl 


Ya Allah! Habiskanlah ajal kami dengan kebahagiaan, dan 
berikanlah kepada kami yang lebih baik daripada apa yang 
kami harapkan, dan iringkanlah pagi dan sore kami dengan 
keahatan, dan jadikanlah kesudahan kami dan kemuncak 
cita-cita kami untuk mendapatkan rahmatMu, dan 
tuangkanlah hujan yang lebat daripada kemaafanMu ke atas 
dosa-dosa kami, dan sentiasalah Engkau memberi ni'mat 
kepada kami dengan memperbaiki segala keaiban kami, dan 
jadikanlah takwa itu sebagai bekalan kami, dan jadikan pula 
kesungguhan kami di dalam mempeijuangan agamaMu, dan 
jadikanlah tawakkal dan pegangan kami hanya dengan 
Engkau. 


OU^ja UidJl UjjPlj jjb j^JUl 

Ubp Ujjij tjljj^l jJjS? Lp aLb^j tj«UflJl jjj isliUJl 
olijj Ujlij jjs£lj tjlj-^^1 j-5» Up t-ij«^tj UaSTj tjljj^l 



Ayyuhal-Walad (WahaiAnakku Yang Tercinta) 


69 


b jjjp b (iicjllli j-« ^'j^J &tgj»'j QuT 

4ilt b iit b 4]J1 b b j^A* b b b jb£ 

^J Ji' 'ii ^ 'i 

'*i bj cjTuuii ^13 bj cj^ii sjlii \l bj 

.^IdllaJ' CuS^ £gil dJbl£ilI> CJ' SjJ aJJ 
4 IJ dl^Jtj 4-Jw>j 4jjj Ublit 4Sll (^jJ^J 


I tLj\ 


Ya Allah! Tetapkanlah kami berada di atas jalan Istiqamah, 
dan lindungilah kami di dunia ini daripada mengeijakan 
perkara-perkara yang mengakibatkan penyesalan kami di 
hari kiamat nanti, dan ringankanlah bebanan dosa-dosa 
kami, dan karuniakan kepada kami kehidupan hamba- 
hambaMu yang baik-baik, dan jauhkan daripada kami segala 
kejahatan orang-orang yang jahat, dan lepaskanlah leher 
kami dan leher ibu bapa kami dan seluruh saudara kami 
yang laki-laki dan yang perempuan daripada belenggu api 
neraka. Semuanya itu dengan berkat rahmatMu, Wahai 
Tuhan yang Maha mulia dan Maha mengampuni dan Maha 
pemurah lagi menutupi keaiban kami. Wahai Tuhan yang 
Maha mengetahui dan Maha Perkasa, Ya Allah, Ya Allah, 
Ya Allah, dengan rahmatMu wahai Tuhan yang lebih 
pengasih daripada segala yang pengasih, wahai Tuhan yang 
dahulu daripada segala yang terdahulu, wahai Tuhan yang 
kemudian daripada segala yang kemudian, wahai Tuhan 
yang mempunyai kekuatan yang sangat kokoh, wahai Tuhan 
yang sangat mengasihi orang-orang miskin dan Tuhan yang 
terlebih kasih sayang daripada segala orang yang kasih 
sayang. Tidak ada Tuhan yang layak disembah selain 

Engkau, Maha suci Engkau. Sesungguhnya aku ini termasuk 
di kalangan orang yang menzhalimi dirinya sendiri. 


Semoga rahmat Allah taala dan kesejahteraanNya sentiasa 
tercurah untuk penghulu kami Nabi Muhammad dan untuk 
sekalian keluarganya dan para sahabatnya. Dan segala puji 
tertentu bagi Allah Tuhan sekalian alam. 


5}: » * I * 


Telah selesai menterjemahkan kitab “Ayuhal Walad” 
(Wahai Anakku Yang Tercinta) ini pada hari Senin 29 
Jumadil Akhir 1417H, bersamaan dengan 11 Nopember 
1996M di Jamak Masjid (Mesjid Jami') Delhi, India. 


Oj <UJ 

RTWAYAT HIDUP 

IMAM AL-GHAZALI RADHIYALLAHU ANHU 
(450-505H - 1058-1111M) 


Imam Al-Ghazali radhiyallahu 'anhu adalah di antara 
tokoh pemikir Islam yang ulung dan telah mendapatkan 
gelaran di kalangan kaum Muslimin sebagai “Hujjatul 
Islam”. Beliau bukan hanya terkenal di kalangan kaum 
Muslimin bahkan juga di kalangan orang yang bukan 
beragama Islam. Ilmunya sangat luas, pengalamannya dan 
keahliannya di bidang ilmu tasawuf dan pembentukan 
rohani sudah menjadi ciri-ciri keunggulan beliau. Sementara 
kitab “Ihya Ulumiddin” yang beliau tulis telah diakui 
kehebatan dan keagungannya oleh kawan dan lawan. 

Nama beliau ialah Muhammad bin Muhammad bin 
Muhammad Abu Hamid Al-Ghazali Al-Thosi. Beliau 
dilahirkan di kampung “Ghazalah” di kawasan “Thos” 
sebuah kota yang ada di utara Iran. Beiiau dilahirkan dari 
kalangan keluarga yang miskin tetapi sangat kuat beragama. 
Oleh karena orang tuanya meninggal dunia ketika Imam 
Ghazali masih kecil, maka kesusahan dan getir pahit yang 
beliau alami di dalam usaha mencari ilmu di waktu kecil 
sangat banyak memberi makna kepada kehidupan beliau di 
masa tua. 

Pada mulanya Imam Ghazali radhiyallahu 'anhu belajar 
di kampungnya dengan seorang ulama yang bemama Syekh 
Ahmad Ar-Razakani. Kemudian beliau melanjutkan 
perjalanan ke Juijan dan bergura kepada Syekh Abu Nasr 
Al-Ismaili. Setelah itu beliau melanjutkan pelajarannya ke 

Naisabur dan memberi penumpuan mengambil pelajaran 
daripada Imam Al-Haramain Al-Juwaini. Oleh karena 
kesungguhan dan kepandaiannya, maka gurunya, yaitu 
Imam Al-Haramain telah menggelarkannya sebagai “Bahrun 
Mughdiq” Artinya, lautan luas yang tidak bertepi. 

Apabila Imam Al-Haramain meninggal dunia pada tahun 
478H. Imam Ghazali rahimahulla.hu ta'ala pergi ke 
Muaskar dan bertemu dengan Al-Wazir (menteri) Nizam Al- 
mulk yang sangat banyak menaruh minat terhadap ilmu dan 
para ulama. Setelah Al-Wazir Nizam A1 Mulk mengetahui 
akan kehebatan Imam Ghazali rahimahullahu ta 'ala beliau 
terus saja melantiknya sebagai mahaguru di Madrasah An- 
Nizhamiyah di Baghdad, sedangkan Imam Ghazali pada 
masa itu baru mencapai usia 34 tahun. Satu kedudukan yang 
paling tinggi dalam dunia Islam yang belum pemah 
disandang oleh seorang ulama yang masih muda seperti 
Imam Ghazali pada waktu itu. Dan teruslah beliau menjadi 
mahagum di Madrasah ini dan dari masa ke masa 
kedudukan beliau bertambah kuat dan pengamhnya 
bertambah luas sehingga penghormatan yang diberikan 
kepada beliau melebihi penghormatan yang diberikan 
kepada pihak atasan dan penguasa. Beliau mengajar di 
madrasah ini lebih kurang sepuluh tahun. 

Setelah itu timbul di hati Imam Ghazali rahimahullahu 
ta 'ala satu keinginan yang sangat mendesak untuk 
meninggalkan kedudukan yang tinggi itu, sehingga akhimya 
beliau mengambil keputusan untuk ber'uzlah dan 
memberikan perhatian kepada diri sendiri. Maka pada tahun 
488H. beliau pergi meninggalkan Baghdad dan 
meninggalkan segala kekayaan, pangkat dan penghormatan. 
Dan untuk seterusnya beliau melazimkan diri mempelajari 
ilmu tasawuf dan penyucian jiwa. Beliau pada mulanya 
pergi ke Damascus, negeri Syam (Syria) dan ber'uzlah di 

sana lebih kurang dua tahun kemudian beliau pergi 
menunaikan ibadah haji ke Makkah Al-Mukarramah dan 
ziarah Madinah Al-Munawwarah dan bandar Quds 
(Palestina) kemudian beliau kembali ke Syria dan beliau 
suka ber'uzlah di mesjid Al-Jami' Al-Umawi, Damascus. 
Dan di sanalah beliau mengarang kitab beliau yang masyhur 
itu, yaitu Ihya Ulumiddin. 1 

Setelah itu hnam A1 Ghazali pulang ke kampung asalnya 
“Thos” dan tinggal di sana lebih kurang enam tahun. 
Kemudian pada tahun 499H. beliau diminta oleh Fakhrul 
Mulk Anak Nizhamul Mulk supaya beliau dapat mengajar di 
Madrasah Nizhamiyah yang ada di Naisabur. Oleh karena 
Imam Ghazali rahimahullahu ta'ala memandang bahwa 
beliau bukan hanya diciptakan untuk dirinya sendiri tetapi 
juga untuk membimbing orang banyak, maka beliau 
bersedia memenuhi panggilan Fakhrul Mulk untuk mengajar 
di Madrasah Nizhamiyah Naisabur. 

Dan pada tahun 500H. telah terjadi pembunuhan terhadap 
Fahkrul Mulk dan teijadi kekacauan dalam negeri maka 
Imam Ghazali rahimahullahu ta'ala memilih untuk pulang 
ke kampung asalnya “Thos” lalu beliau mengasaskan sebuah 
Madrasah dan Zawiyah (pondok) berhampiran dengan 
rumah kediamannya. Maka sejak dari itu beliau hanya 
mengajar di situ dan menghabiskan umumya dengan 
mengajar, mengarang dan mendidik murid-murid yang 
datang mengaji di madrasahnya sehingga beliau dipanggil 
ke hadhrat Allah taala pada tahun 505H. dan jenazahnya di 
makamkan di Thabran, Thos. 


Tempat yang dipilih oleh Imam A1 Ghazali itu sampai sekarang ini 
masyhur dengan sebutan “Zawiyah Ghazaliyah” yaitu di sudut belakang 
sebelah kanan mesjid tersebut. 

Imam Ibnu Al-Jauzi menghikayatkan dari Imam Ahmad 
(saudara Imam Ghazali rahimahullahu ta'ala) yang 
menceritakan peristiwa kematian Imam Ghazali 
rahimahullahu ta 'ala. Berkata Imam Ahmad tersebut: 
Setelah terbit fajar hari Senin (14 Jumadil Akhir 505H) 
saudaraku (Imam Ghazali) berwudhu dan terus sembahyang 
Subuh. Selepas sembahyang Subuh beliau berkata: “Bawa 
ke sini kain kafanku”. Lalu beliau mengambil kain kafan 
sambil berkata: “Aku telah bersedia untuk datang memenuhi 
panggilanMu dengan penuh ketaatan dan kepatuhan”. 
Setelah itu beliau menghunjurkan kakinya menghadap qiblat 
dan terus beliau menghembuskan nafasnya yang terakhir 
untuk memenuhi panggilan Tuhannya dengan penuh 
ketenangan. 

Semoga Allah taala mencurahkan kepada beliau akan 
rahmatNya yang luas dan semoga Allah memberi 
keberkatan kepada kita dengan ilmu yang beliau tinggalkan. 

SANAD KITAB “AYYUHAL-WALAD” 


Untuk menambah keberkahan, maka disini disebutkan 
SANAD (Silsilah Periwayatan) kitab Ayyuhal-Walad dan 
lainnya yang merupakan keistemewaan ilmu-ilmu Islam dan 
ciri utama bagi pengajian tradisional yang mewariskan ilmu 
secara turun-temurun dan sebagai hubungan rohani dan atau 
kontak batin dengan pengarang kitab-kitab tersebut. Sanad 
itu ialah: 


Sanad Kitab Ayyuhal-Walad dan Bidayatul-Hidayah 
Dan Minhajul-'Abidin dan Ihya 'Ulumiddin 
Karangan Imam al-Ghazali 

rahimahullahu taala 

Berkata hamba yang banyak berdosa lagi sangat 
berkehendak kepada ampunan Tuhannya, Ahmad Fahmi Bin 
Zamzam, Abu Ali al-Banjari bangsanya, an-Nadwi 
kelulusannya, al-Maliki gelaran yang dianuge-rahkan olah 
gurunya, as-Syafi'e mazhabnya, as-Syazili tariqatnya, 
hafizhahullahu taala: 

Saya riwayatkan sekalian kitab-kitab karangan Imam al- 
Ghazali rahimahullahu taala: 

1- Daripada guru saya al-'Allamah Musnid ad-Dunya 
Syekh Muhammad Yasiin Bin Isa al-Fadani al- 
Makki. Beliau mengambil daripada, 

2- Syekh Muhammad ma'shum Bin Ahmad al-Laasimi. 
Beliau mengambil daripada, 

3- Syekh Waliyyullah Abi 'Imran Muhammad Khalil 
Bin Abdul Latif al-Bankalani. Beliau mengambil 
daripada, 

4- Syekh yang panjang umumya, Syekh Nawawi Bin 
Umar al-Bantani al-Makki. Beliau mengambil 
daripada, 

5- Syekh yang panjang umumya, Syekh Abdus Samad 
Bin Abdul Rahman Bin Abdul Jalil al-Falimbani. 
Beliau mengambil daripada, 

6- Sayyid Abdul Rahman Bin Mustafa al-Idrus. Beliau 
mengambil daripada, 

7- Syekh Abdullah Bin Salim al-Bashri dan Syekh 
Ahmad Bin Muhammad an-Nakhali dan Sayyid 
Muhammad Bin Abu Bakar as-Syilli dan Sayyid 
Umar Bin Abdul Rahman Aidid. Keempat-empat 
mereka mengambil daripada, 

8- Syekh Syamsuddin Muhammad bin 'Alauddin al- 
Babili. Beliau mengambil daripada, 

9- Syekh Sulaiman Bin Abdud Daaim al-Babili. Beliau 
mengambil daripada, 

10- Syekh Najmuddin Muhammad Bin Ahmad Al-Amin. 
Beliau mengambil daripada, 

11- Syekh Muhammad Bin Ahmad Bin Isa Bin An- 
Najjar. Beliau mengambil daripada, 

12- Syekh Jalaluddin Ibnu Mulaqqin. Beliau mengambil 
daripada, 

13- Syekh Abu Ishak Ibrahim Bin Hamad at-Tanukhi. 
Beliau mengambil daripada, 

14- Syekh Sulaiman Bin Hamzah. Beliau mengambil 
daripada, 

15- Syekh Umar Bin Karam ad-Dinawari. Beliau 
mengambil daripada, 

16- Syekh Abdul Khaliq Bin Ahmad Bin Abdul Qadir 
Bin Yusuf. Beliau mengambil daripada, 

17- Pengarangnya Imam Hujjatul Islam Abu Hamid 
Muhammad al-Ghazali 


Semoga Allah taala merahmati mereka semua dan 
mengumpulkan kita bersama mereka pada hari kiamat nanti. 
Amien. 

IJAZAH 

<U)I jUU 

Maka dengan sanad tadi saya ijazahkan kitab 
Ayyuhal-Walad dan kitab-kitab lainnya kepada 
sekalian muslimin dan muslimat yang berkehendak 
kepada ijazahnya. 

Yang mengijazahkan: 

Ahmad Fahmi Zamzam Al-Banjari An-Nadwi Al-Maliki 

Yang menerima ijazah: 


Tanggal: / /14 H. / /20 M 

4JT 4 iSl 

ijdljJl 4iS 





